Faktura mota berriak: fakturazio arauetan aldaketak | Laboral Kutxa\n2013ko urtarrilaren 1ean, fakturazio-araudi berria (1619/2012 Errege Dekretua, azaroaren 30ekoa) hasi zen indarrean. Haren berritasunik handienak tiketak desagertzea eta bi faktura mota gehitzea dira: faktura osoa edo ohikoa eta faktura sinplifikatua.\nAraudi horren helburu nagusia Europar Batasunean fakturazio-sistema bateratua ezartzea da, 2012/45/EB Erkidegoaren Zuzentarauan adierazitako printzipioen arabera.\nFaktura sinplifikatuak tiketen ordez erabiliko dira.\nFaktura sinplifikatu berriak faktura osoak edo ohikoak baino eduki gutxiago izango du, baina tiketek baino gehiago.\nFaktura-mota hori kasu hauetan egin ahal izango da:\nZenbatekoa 400 €-tik beherakoa denean, BEZa barne.\nZenbatekoa 3.000 €-tik beherakoa denean, BEZa barne, betiere, fakturen ordez tiketak egitea baimenduta zegoen kasuetan (esate baterako: txikizkako salmentetan; jatetxe, taberna eta kafetegiek emandako ostalaritza- eta sukaldaritza-zerbitzuen kasuan; anbulantzia-zerbitzuen kasuan; kontsumitzailearen etxeko salmenten edo zerbitzuen kasuan, telefono-zerbitzuen kasuan, ile-apainketen zerbitzuen kasuan; bidesari-autobideen erabileran; eta Ogasun Zuzendaritza Nagusiak baimentzen dituen kasu guztietan).\nZuzenketa-faktura bat egin behar denean.\nAraudiaren arabera, faktura-mota hori ezin izango da eragiketa hauetan egin: erkidegoaren barruko ondasun-entrega salbuetsietan, urrutiko salmentetan, zerga berezien peko ondareen entregetan eta subjektu pasiboaren inbertsio-kasuetan.\nFaktura sinplifikatuak izan beharreko edukia\na) Zenbakia eta, dagokionean, seriea.\nb) Bidalketa-data. Dokumentatzen diren eragiketak egin direneko data edo, dagokionean, ordainketa aurreratua egin deneko data, baldin eta fakturaren bidalketa-dataren berdina ez bada.\nc) Igorlearen izen-abizenak edo sozietatearen izena eta IFZ.\nd) Emandako ondasunak edo zerbitzuak.\ne) Ezarritako zerga-tasa. “BEZa barne” adierazpena gehitzeko aukera dago (beste zerga bat ezartzen denean, eragiketa bakoitzari dagokion zerga-oinarria zehaztu behar da).\nf) Guztira ordaindu beharrekoa.\nFaktura horiek BEZa kentzeko balio dezaten, fakturaren igorleak hartzailearen IFZ eta helbidea ere sartu behar ditu fakturan.\nFaktura sinplifikatuen eredua eta berriak:\nTiketari gutxieneko edukia eskatzen zitzaion. Faktura sinplifikatuak , ostera, honako informazio osagarria erabili behar du:\nIdentifikatzea eskainitako ondasunak edota zerbitzuak: Zenbait dendatako tiketetan bazetorren informazio hau, nahiz eta beharrezkoa ez izan. Arau honen indarraldiaz geroztik, aldiz, informazio hau txertatzea derrigorrezkoa izango da.\nFaktura berean Balio Erantsiaren gaineko Zergaren tasa desberdinak agertzen direnean, bananduta zehaztu beharko dira eta, gainera, eragiketa bakoitzari dagokion oinarri ezargarria jarri beharko zaio. Gehitutako atal hau garrantzitsua da, BEZ mota desberdinez kargatuta dauden produktuak saltzen dituzten dendetan eragin handia izango baitu. Nahitaez egin beharko dute xehekapen hau. \nAldaketa interesgarriak ohiko fakturekiko:\nOhiko fakturei dagokienez, ez dago berritasun handirik. Besteak beste, alderdi hauek adieraz daitezke:\nHartzailearen helbidea idatzi beharra, hartzailea pertsona fisiko enpresaria edo profesionala ez bada.\nBEZik gabeko eragiketetan, zergatik salbuetsitako eragiketari dagokion araudiaren erreferentzia edo aipamena adierazi behar da.\nZergapean ez dauden eragiketen kasuan, ez da adierazi behar eragiketa ez dagoela zergaren pean. Gainera, fakturaren kopia bat dela aipatu beharra desagertzen da.\nZuzenketa-fakturen kasuan, zuzenketa-agiria dela adierazi beharra desagertzen da, bai eta zuzenketaren kausa adierazi beharra ere.\nFakturak igortzeko epe berriak.\nOro har, eragiketa egiten denean igorri behar dira fakturak. Hartzailea enpresari profesionala bada, eta eragiketan halakotzat jarduten badu, eragiketaren sortzapena eta hurrengo hilabetearen 16a baino lehen igorri behar da faktura.\nAurreko lege-erregimenean, zergaren sortzapena egin eta hilabeteko epean igorri behar zen faktura, eta edonola ere, zergaren likidazio-aldia eta hurrengo hilabetearen 16a baino lehen.\nFaktura elektronikoaren bultzada berria.\nFakturazio-araudi berriak faktura elektronikoa eta paperezko faktura berdintzen ditu. Formatu elektronikoan eta hartzailearen aurretiko baimenarekin bidali eta jaso den faktura hartzen da faktura elektronikotzat (adibidez, posta elektronikoz bidalitako PDF dokumentua).


Irekia Eusko Jaurlaritza - Gobierno Vasco :: Eskaintza ekonomikoa - C02/017/2017 - Lehendakaritzako kargu eta langileentzako bidaia agentziaren zerbitzua\nEskaintza ekonomikoa - C02/017/2017 -…\n\nEskaintza ekonomikoa - C02/017/2017 - Lehendakaritzako kargu eta langileentzako bidaia agentziaren zerbitzua Iturria: Irekia\n\n- Ekitaldia: Eskaintza Ekonomikoa\n- Espedientearen kodea: C02/017/2017\n- Espedientearen Izena: Lehendakaritzako kargu eta langileentzako bidaia agentziaren zerbitzua\n- Kontratatzailearen Profila: C02/017/2017\nplicas_agencia_viajes.jpg 90 KB (jpg)\nJon Joseba Salazar\nEskaintza ekonomikoa - C02/023/2017 - Auditoretza zerbitzua kontratatzea kudeaketa ekonomiko deszentralizatua duten 180 zentruren auditoretza egiteko\nEskaintza Teknikoak - C02/023/2017 - Auditoretza zerbitzua kontratatzea kudeaketa ekonomiko deszentralizatua duten 180 zentruren auditoretza egiteko\nPlikak Irekitzea - Eskaintza Ekonomikoak - C02/014/2017 - Derrigorrezko Bigarren Hezkuntzako 3. eta 4. eta Batxillergoko 1. eta 2. mailetako ikasleei zuzendutako aleman, frantses eta ingeleseko ikastaroen antolaketaren kudeaketa\nPliken irekiera ekonomikoa - C02/017/2018 - EAE-n egingo diren Europako funtsen esku-hartzeen planifikaziorako ekintzen garapena eta FEDER ekintzen programazioa, 2021-2027 programazio-aldian.\nPlikak Irekitzea - Eskaintza Teknikoak - C02/019/2017 - Gipuzkoako zenbait portutan; Hondarribia, Donostia, Orio, Getaria, Zumaia, Deba eta Mutriku; lur-azalera eta ur-lamina garbitzea\nEskaintza Teknikoa - C02/020/2017 - Polizia eta Larrialdietako Euskal Akademiako segurtasun pribaturako zerbitzu kontratua\nPlikak Irekitzea - Eskaintza Ekonomikoak - C02/010/2016 - Lanbide-Euskal Enplegu Zerbitzuko informazio eta arreta zerbitzua\nIRAGARKIA, Ondare eta Kontratazioko zuzendariarena, 2016. urtean, Eusko Jaurlaritzak Vitoria-Gasteizko Gaztelako Atea kaleko 15.ean duen egoitza garbitzea xede duen zerbitzu-kontratua formalizatzeari buruzkoa.\nIRAGARKIA, 9 mm parabellum motako kartutxo blindatua eta erdiblindatua hornitzea helburu duen hornidura-kontratuaren lizitazioa egiteko dena (Espedientea: S-017/2017).\nIRAGARKIA, honako xede hau duen zerbitzu-kontratuaren lizitazioa egiteko dena: 2016. urtean, Eusko Jaurlaritzak Vitoria-Gasteizko Gaztelako Atea kaleko 15.ean duen egoitza garbitzea.\nIRAGARKIA, Ondare eta Kontratazio Zuzendaritzarena, zeinaren bidez iragartzen baita xede hau duen kontratuaren lizitazioa: Eusko Jaurlaritzaren egoitza garbitzea, Vitoria-Gasteizko Gaztelako Atea kaleko 15. zenbakian (Espedientea:C02/008/2017).\nIRAGARKIA, 9 mm parabellum motako kartutxo blindatuen eta erdiblindatuen hornidura helburutzat duen administrazio-kontratua formalizatu dela jakinarazteko dena (Espedientea: S-017/2017).\nIRAGARKIA, zerbitzuen administrazio kontratu bat esleitzeko dena. Hona kontratuaren helburua: Euskal Autonomia Erkidegoko Administrazio Orokorrak Lakuan duen egoitzan janaria banatzeko, erabilitako baxera biltzeko eta jantokia prestatzeko zerbitzu osagarria…\nIRAGARKIA, honako helburu hau duen zerbitzuen administrazio-kontratua lizitatzeko dena: «EAEko administrazio orokorrak Lakuan duen egoitzako jantokia prestatzeko, janaria banatzeko eta erabilitako baxera batzeko zerbitzu osagarria» (A-002-DGPA-2017).\nIRAGARKIA, Ondare eta Kontratazio Zuzendaritzarena, zeinaren bidez iragartzen baita xede hau duen kontratuaren formalizazioa: Eusko Jaurlaritzaren egoitza garbitzea, Vitoria-Gasteizko Gaztelako atearen kaleko 15. zenbakian.


Ireki dute tenis ikastaroetan izena emateko epea - Azpeitia - uztarria.eus\nIreki dute tenis ikastaroetan izena emateko epea\nMaialen Etxaniz 2021-09-06 20:17\nIrailaren 20an hasi eta ekainera arte eskainiko dituzte saioak kiroldegiko tenis pistetan, adin eta maila guztietako herritarrei zuzenduta.\nIkasturte berria hastearekin batera ireki dute Udal Kiroldegiko tenis ikastaroetan izena emateko epea. Irailaren 20an hasi eta ekainera arte eskainiko dituzte saioak kiroldegiko tenis pistetan, adin eta maila guztietako herritarrei zuzenduta.\nTaldeak mailaren, adinaren eta interesaren arabera banatuko dira. Hauek dira egongo diren sei taldeak: Txiki-tenis –4 urtetik aurrerako gaztetxoei zuzenduta–, Hastapena, Hobekuntza, Teknifikazioa, Lehiaketa eta Nagusiak.\nInformazio zehatzagoa jaso edo tenis ikastaroetan izena eman nahi dutenek 606-34 16 08 edo 685-76 18 63 telefono zenbakietara deituta egin dezakete izen-ematea.


Federico Anrich Santamaría - Wikipedia, entziklopedia askea.\n1873ko ekainaren 11 - 1873ko uztailaren 18a\nHabana, 1827ko martxoaren 12a\nBergara, 1889ko abenduaren 21a (62 urte)\nFederico Anrich Santamaría (Habana, 1827ko martxoaren 12a-Bergara,1889ko abenduaren 21a) Kuban jaiotako itsasgizon eta politikari espainiarra izan zen. Espainiako Lehen Errepublikan Francesc Pi i Margallen gobernuan ministroa izan zen. Karlisten alde borrokatu zuen Bigarren Karlistaldian.\nMilitarren familian jaioa, itsas guardia gisa Cartagenan eta La Carracako Arsenalean hasi zen bere ibilbide militarra. 1846. urteaz geroztik lehen mailako itsasgizon izendatu zuten eta urte hartako azaroaren 24an Alerta itsasontzian ibili zen. Itsasontzi horretan arazo larri bat izan zuen: Wencesalo de Rozas tenientearen aurkako eraso eta intsumisioagatik epaitu zuten. Atxilotuta egon zen 1849ko otsailaren 15era arte, kasua bertan behera utzi zuten arte. Urte hartan 1849ko maiatzaren 17an, lontinanorde izendatu zuten. 1855eko azaoran, kubatar batekin ezkondu zen, María de la Concepción Piedrahíta y de Castro.\n1870eko irailean Espainiako Gineako Fernando Poo itsas estazioko komandante izendatu zuten, eta koloniako gobernadore nagusi kargua hartu zuen 1871ra arte. Azaroaren 4an, Cádizeko portuko buruzagiarekin izandako istilu larri baten ondorioz, berriro ere atxilotu zuten, diziplinarik ezagatik, eta 1873ko urtarrilaren 20an jeneralen gerra kontseilu batetik igaro zen; hartan serioski ohartarazi eta atxilotu zuten. Martxoaren 11n Madrilera lekualdatzea erabaki zuten, eta hiru egun geroago, Jacobo Orebro, Marina ministroaren aginduetara geratu zen. Maiatzaren 29an, Almansa fragataren komandante izendatu zuten.\nCartagenan zegoen izendatuta, Pi i Margalleko Gobernuko Itsas ministro izendatua izan zen. Bere gestioa oso kritikatua izan zen. Uztailaren 8an, karlisten aurka borrokatzeko ezohiko botereak eskatzeko gutun bat sinatu zuen. Ezin izan zuen Cartagenari uztailaren 12tik aurrera eragin zion Kantoien matxinada saihestu, Mediterraneoko ontzidia desegin eta ontziak desarmatzen saiatu zen arren. Mugimendu kantonalistaren afera urrunegi joan zen eta Anrichek eta Gobernuko gainerako kideek dimisioa aurkeztu zuten.\nEszedentzia bat aprobetxatuz, Frantziara joan zen eta Karlos Maria Borboikoa erregegai karlistaren kuartelean aurkeztu zen. Erabaki honek, bere benetako posizio politikoari eta bere ministerio-kudeaketari buruzko zurrumurruak sortu zituen; askoren ustez, gobernu errepublikarra ahultzeko ministroa izatea onartu zuen. Karlisten armadan sartu zen eta, Kantauri Itsasoan, Itsas Armadako komandante nagusi izatera iritsi zen. Bergaran (Gipuzkoa) hil zen, 1889ko abenduan.\n(Gaztelaniaz):Espainiako Historia Errege Akademiaren webguneko biografia.\nMultimedia: Federico Anrich\nEkuatore Gineako historia\nOrriaren azken aldaketa: 24 iraila 2021, 16:58.


Migrazioak | Allartean\nEtiketaren artxiboa: Migrazioak\n2021-11-14 -n allartean-kargitaratuta\nGustukoak ditut Xabier Aierdiren hitzaldiak. Argi hitz egitea gustatzen zaio eta probokatiboa ere bada batzuetan. Duela urtebete inguru hitzaldi bat eman zuen Sabino Arana Fundazioan, migrazioaz eta harrera linguistikoaz. Ideia interesgarri asko aipatu zituen bertan. Azpimarratu zuen, esate baterako, immigrazioa ez dela tarte baterako kontua izango, baizik eta fenomeno estruktural bat, eta serio(ago) hartu beharko genukeela.\nImmigrazioaren Euskal Behatokiak egiten dituen azterketen arabera, badirudi euskaldunak tolerantexeagoak garela erdaldunak baino. Ezker-eskuin ardatzean ere beste horrenbeste: ezkerrekoak toleranteagoak gara eskuinekoak baino. Baina gizartea konplexutzen diren neurrian arazo berriak sortuko direla ohartarazten zuen Aierdik. Izan ere, bere esanetan, batzuk arnasguneak ikusten ditugun lekuetan, litekeena da beste batzuk itoguneak ikustea. Bere ustez litekeena da egunen batean euskararen aurkako nolabaiteko erresistentzia aurkitzea, esate baterako, migrari kualifikatuen aldetik, euskara traba moduan ikusiko dutelako. Arazoa da erresistentzia hori ez dutela planteatuko termino linguistikoetan. Esango digute: “zuek euskaldun zuriok iparraldekoak zarete eta pribiligio egoera batean zaudete; gu arrazializatuak gara, menpekoak gara, eta zuen hizkuntzak menpekotasun horretara kondenatzen gaitu”. Horrek kontraesan berriak sortuko ditu, honezkero aurreikusi, zaindu eta landu behar direnak.\nHitzaldi hura gogoratu dut, duela gutxi, Interneten bidez, Marina Massaguer soziolinguista katalanaren hitzaldi bat entzuteko aukera izan dudalako. Harek ere antzeko gogoeta egiten zuen:\nKatalana mugikortasun sozialarekin zerikusia duen baliabide bat dela defendatzen du: kapital bat. Badira atzerritik etorri diren pertsonak, katalanarekin inolako kontakturik izan ez dutenak eta, gainera, eskala sozialean igotzeko aspiraziorik ez dutenak. Adin bat dute honez gero, eta katalanarekin interes txikia erakusten dute. Zertarako inbertitu ezertarako balioko ez didan errekurtso batean?\nHorien seme-alabek edo etorri berri gazteagoek, ordea, ikasi eta lanpostu koalifikatuak izateko aspirazioa dute. Horientzat katalana baliabide bat da eta, oro har, jarrera positiboa dute hizkuntzarekin. Beste kontu bat da, baliabide hori eskuratzeko modurik izan ote duten edota katalanezko harreman-sareak sortzeko aukera izan ote duten.\nNork ez du katalana behar? Baliabide alternatiboak dituztenak (harremanak, ikasketak…); hau da, eskala sozialean gora egiteko bestelako kapitalak eskuratu ahal dutenak: kapital ekonomikoa, kapital soziala, kapital kulturala…\nAzkenik, Aierdik planteatzen zuen ildo berean, gogoetatu egin du litekeena dela beren herrian egoera sozial ona zuten pertsonek beren espektatibak zapuztuak ikustea, Kataluniara etortzen direnean, beren estatusari ezin diotelako eutsi. Jatorrian zuten “kapitala” debaluatu egin da nonbait: beren harreman-sarea (kapital soziala) ez dago hemen, agian titulazioa konbalidatu beharra egokitu zaie… eta hizkuntza ere ikasi beharra dute. Horiek hizkuntzaren aurkako jarrera erakutsi dezakete.\nMarina Massaguerek katalana ikasi nahi eta behar dutenentzat kapitalizazio bikoitza proposatzen du: kapitalizazio soziala eta kapitalizazio linguistikoa. Hizkuntza ikasteko baliabideak baino gehiago, bizikidetzarako espazio ez hierarkikoak eskatzen ditu, non migrantea, bere harreman-sarea zabaltzeaz gain, katalana ikasi eta katalanez sozializatuko den.\nKategoriak Sailkatu gabea\t| Etiketak Immigrazioa, Katalunia, Migrazioak, Soziolinguistika\t| Utzi erantzuna\nHirien soziolinguistika eta dibertsitate konplexuak\n2016-06-29 -n allartean-kargitaratuta\nRECODE Europako Zientzia Fundazioak finantzatzen duen ikerketa-programa bat da, dibertsitateak ikertzea helburu duena. Akronimo bat da: “Responding to Complex Diversity in Europe and Canada”. Ideia hori bera defendatzen du: egungo dibertsitatea, lehengoarekin alderatuta, askoz konplexuagoa da. Programaren helburua da horren eragina aztertzea hainbat arlotan: dibertsitate linguistikoan eta hizkuntza politiketan, besteak beste.\nPeter Kraus Augsburg-eko Unibertsitateko irakaslea da eta ikerketa-talde horretan parte hartzen du. Hitzaldi interesgarri bat eman berri du Migrazioak eta Europako Gutxiengo Kultural eta Linguistikoak izeneko jardunaldiaren baitan: ‘Dibertsitate konplexua, immigrazioa eta hizkuntza-politika’. Interesgarria iruditu zait, eta asko ikasi dut. Hona apunte batzuk:\nGarai bateko dibertsitateari elementu berriak erantsi zaizkion neurrian, are konplexuagoa bihurtu da. Dibertsitate konplexua, batez ere, fenomeno urbanoa da: hirietan aztertu behar da bereziki. Dibertsitate konplexu horrek hirietako egoera linguistikoan duen eragina eta hizkuntza politika ezberdinen ondorioak aztertzea da soziolinguistikak dituen erronka handienetako bat, ziur aski.\nHirietako dibertsitate linguistikoa ez da egoera berria. Atzera begiratuz gero, hiri eleanitzak erabat arruntak izan direla ageri da. Irakasleak adibide bat aipatu du: Vilnius. Lituaniako hiriburua da, baina 1926. urtean inork gutxik hitz egiten zuen lituanieraz bertan; errusieraz ere jende gutxik. Poloniera eta yiddisha ziren hizkuntza hedatuenak. Ekialdeko edota Erdialdeko Europan erabat arrunta zen egoera hori: okindegira joan eta —esate baterako— ogia polonieraz eskatzea; handik eskolara, eta alemanaz ikastea; eta etxean, familiarekin ,yiddishaz aritzea. Bizimodu eleanitz arrunta eta erabat bideragarria zen.\nAzken mendean, ordea, homogenizazio kulturala nagusitu zen Europako modernitatearen paradigma gisa, harik eta Europako periferiatik eta beste kontinenteetatik etorritako migrazioak heterogeneitate berria sortu duen arte.\nRECODE programak horrelako errealitateak ikertu nahi ditu, egoera konplexuak. Horretarako, bere baitan gehiengo baten eta gutxiengo baten arteko botere harremanak gordetzen dituzten hiriak bilatu dituzte, gero, migrazioen eraginez, dibertsifikazio berriak izan dituztenak: heterogeneotasun ‘zaharra’ eta ‘berria’ konbinatzen dituzten hiriak, alegia.\nPeter Krausek, ildo horretatik, Helsinki eta Bartzelonako egoerak aztertu eta alderatu egin ditu. Bi kontu egin zaizkit deigarriak:\nHelsinkin finlandiera eta suediera dira hizkuntza ofizialak, eta eskolak horren arabera antolatzen dira. Immigrazioaren hizkuntzek babes zabala dute (Integrative multilingualism), eta eskoletan immigranteen familia hizkuntzaren irakaskuntza bermatzen dute, horretarako eskaera nahikoa dagoen lekuetan: finantzazioa bertoko udalak hartzen du bere gain. Bartzelonan teoriaz antzeko zerbait defendatzen bada ere, aparteko finantzazioa bilatu beharra dago, ez baita horretarako baliabiderik bermatzen.\nDena den, datu azpimarragarria da Bartzelonako immigranteen % 40k bi hizkuntza nagusiak dakizkitela: katalana eta gaztelania. Helsinkin egoera bestelakoa da: oso gutxi dira finlandiera eta suediera, biak, ikasi dituzten migranteek. Krausen ustez —paradoxikoa bada ere— Katalunian gatazka linguistikoa ageri-agerian egoteak badu horrekin zerikusia.\nOndorio interesgarri bat iradoki du. Bere ustez, egoera berri horretan arazo nazionala transnazionalizatu egiten da, eta transnazionala nazionalizatu. Fenomeno osagarriak dira: batetik, garbi ageri da dilema gaur egun ezin dela soil-soilik katalana vs. gaztelania izan, Bartzelonan hizkuntza ugari baitago bi horiez gain; bestetik, kanpotik etorritako hiritar horiek hautuak egitera behartuta ikusten dute beren burua (Kataluniako independentziari buruzko galdeketetan, esate baterako).\nJardunaldia Ezkerraberri fundazioak antolatu zuen. Hitzaldien bideoak hemen ikus daitezke: https://vimeo.com/aralartb\nRecode programaren web orrian material askotxo dago kuxkuxeatzeko: www.recode.info\nBesteak beste, hau guzti hau kontatzen duen artikulu bat eskuratu ahal duzue: The Multilingual city. The cases of Helsinki and Barcelona. http://www.recode.info/wp-content/uploads/2013/02/Kraus-P.A.-The-Multilingual-City.pdf\nKategoriak Sailkatu gabea\t| Etiketak BesteHizkuntzak, Europa, EuskalHiria, HizkuntzaAniztasuna, Katalunia, Migrazioak, SoziolinguistikaUrbanoa\t| Utzi erantzuna


18:34, 18 apirila 2018ko berrikusketa\n77 bytes removed , Duela 2 urte\n11:07, 25 iraila 2017ko berrikusketa (aldatu)\n18:34, 18 apirila 2018ko berrikusketa (aldatu) (desegin)\nBarrutia auzo txikiagoetan banatzen da: [[Arangoiti (Bilbo)|Arangoiti]], [[Deustuko Doneperiaga|Deustuko San Pedro]], [[Elorrieta]], [[Deustuko Erribera|Erribera]], [[Ibarrekolanda]] eta [[San Ignazio (Bilbo)|San Ignazio]]. Denak Bilboko lehen barrutiaren barnean. Deustuk izena ematen dio barruti honi.\nDeustuarrei ''tomateroak'' deritze, auzo guztian zehar antzina ugari baitziren tomate soroak. SoroSolo haietako azkenak Deustuko kanalaubidea eraikitzerakoan desagertu ziren.\nDeustuko eraikinik ezagun eta nabarmenenak [[Deustuko Unibertsitatea]] (eklektizismo arte motakoa), Botika Zaharra parkea, [[Deustuko zubia]], [[San Pedro eliza (Bilbo)|San Pedro eliza]] eta plaza, [[Deustuko kanala]], [[Bidarte jauregia]], [[Bidarte (merkataritza-gunea)|Bidarte dendagunea]] eta [[Tigrearen eraikina]] dira.\n[[Bilboko metroa]]k badu [[Deustuko geltokia (Bilboko metroa)|geltokia]] Deustun bi irtenbideekin: Bata Iruña kalean eta bestea [[Agirre lehendakariaren etorbidea (Bilbo)|Agirre Lehendakariaren etorbide]] luzean. Baita [[Sarriko parkea|Sarrikon]] ([[Euskal Herriko Unibertsitatea]]ren aurrean), eta [[San Ignazio (Bilbo)|San InazionIgnazion]] bi irtenbideekin. Gaztelaniazko aldaera mantentzen duen geltoki bakarra da, Deusto, hain zuzen.


Uren arazketa da Espainiako "gainditu gabeko irakasgaia", dio Ingurumen ministroak | Consumer\nUren arazketa da Espainiako "gainditu gabeko irakasgaia", dio Ingurumen ministroak\nBere ustez, oraindik komunitate askok ez dituzte beren urak saneatu eta ez dute inbertsiorik.\narabera: Osteguna, 2001eko abenduaren 06a\nJaume Matas Ingurumen ministroak atzo onartu zuen Logroñon uren arazketa Espainiako “konpondu gabeko arazoa da”. Matas Errioxako hiriburura joan zen hiriko araztegi berria inauguratzera, hiriko eta inguruko 126.000 biztanleko urak saneatuko dituena.\nIngurumeneko titularrak adierazi zuen oraindik Espainiako erkidego askok ez dutela ura araztea gauzatu eta ez dutela horretarako inbertsiorik. Bide batez, esan zuen Ministerioak autonomia erkidegoek ura hobetzeko egiten dituzten era guztietako ekimenak babesten dituela. Adibidez, Errioxak 4.000 milioi pezeta jaso zituen Logroñoko araztegia diseinatzeko.\nMatasek esan du arazo hori pixkanaka konpondu behar dela. Horretarako, esan zuen Plan Hidrologikoaren barruan, bere eskumenekoa ez dena, 500.000 milioi pezeta aurreikusi direla zortzi urtean, beren lehentasunen artean arazketaren erronka onartu ez duten komunitate edo udal horiei laguntzeko.\nAzkenik, ministroak adierazi zuen onartu berri den garapen iraunkorreko estrategiak erronka bat duela: 2010erako Espainian berrerabiltzen ari den ur-bolumena bost aldiz handitzea.\nArazketa medio ambiente-eu urak


Irisgarritasun kognitiboan eragiteko sentsibilizazio kanpaina abiarazi du Atzegik - Usurbil - Noaua.eus\nIrisgarritasun kognitiboan eragiteko sentsibilizazio kanpaina abiarazi du Atzegik\nNoaua Aldizkaria 2019-10-03 11:11\nIrisgarritasun kognitiboan eragin nahi du aurten adimen urriko pertsonen aldeko Gipuzkoako elkarteak. Horretarako, urriaren 11ra arte luzatuko den "Bizi nire errealitate intelektuala eta mugak hautsi" sentsibilizazio kanpaina abiatu du Atzegik. Eskualde mailako aurkezpena egin du elkarteak asteazken honetan Lasarten.\nEuskarri desberdinekin plazaratuko du egunotan kanpaina Atzegik, "adimen desgaitasuna duten pertsonekin eta hauen familiekin, atzegizaleekin eta boluntarioekin"; kartel, liburuxka, bideo eta aipatu elkartearen web orrialdean eskaini dioten txokoarekin hani zuzen. Eskualdez eskualde dabiltza kanpaina zabaltzen egunotan. Buruntzaldekoa asteazken honetan egin dute Lasarten. Albiste honi atxikitako bideoan dituzue xehetasunak.\nHala egingo dute urriaren 11ra arte. Ekitaldi nagusia, urriaren 8rako iragarri dute 18:30etan Donostiako Antzoki Zaharrean. Bertaratu nahi duenak gonbidapena eskuratu behar du aurrez, Atzegirekin hartuemanetan jarrita. Bideotatik: 943 42 39 42 / atzegizale@atzegi.eus


Elementu baten ezaugarriak mantentzen dituen partikularik txikiena da atomoa. - PDF\nDownload "Elementu baten ezaugarriak mantentzen dituen partikularik txikiena da atomoa."\n1 Atomoa MATERIAREN EGITURA Elektrizitatea eta elektronika ulertzeko gorputzen egitura ezagutu behar da; hau da, gorputz bakun guztiak hainbat partikula txikik osatzen dituztela kontuan hartu behar da. Aipatutako partikula txiki horiei atomo deitzen zaie. Atomoak mugitu egiten dira gorputzean zehar: higidura txiki horiek sorrarazten dituzte fenomeno elektrikoak eta elektronikoak. Gorputz batzuen eta besteen ezaugarriak desberdinak dira, haiek osatzen dituzten atomoak ere desberdinak direlako eta, era berean, atomo bakoitzak ezaugarri bereziak dituelako ATOMOA Elementu baten ezaugarriak mantentzen dituen partikularik txikiena da atomoa. Atomoa, oro har, gure sistema planetarioaren antza duen sistema batek osatzen du, baina eskala txiki-txikian. Erdian, Eguzkia balitz bezala, partikula batzuk daude, protoi izenekoak; inguruan, jira-biraka, beste partikula desberdin batzuk ibiltzen dira: elektroiak. Orbita ia-ia eliptikoetan eta zentrotik distantzia aldakorretan mugitzen dira. Nukleoa deitzen zaio erdiko guneari: hor elkartzen dira protoiak eta beste partikula batzuk, neutroi izenekoak. Honela bereizten dira partikula batzuk besteetatik: (+) ikurraz irudikatzen dira protoiak; elektroiak, berriz, ( ) ikurraz. 8\n2 Atomo guztiek protoi- eta elektroi-kopuru berdina dute KONFIGURAZIO ELEKTRONIKOA Orbita bakoitzak elektroi-kopuru desberdina izaten du, zentroarekiko distantziaren araberakoa. Guztira 7 orbita daude. Adibidez: 1. orbitak (K izenekoa, zentrotik hurbilen dagoena), gehienez 2 elektroi. 2. orbitak (L izenekoa), gehienez 8 elektroi. 3. orbitak (M izenekoa), gehienez 18 elektroi. 4. orbitak (N izenekoa), gehienez 32 elektroi. Beraz, edozein orbitatan izan daitekeen elektroi-kopuru maximoa 2n 2 formularen bidez lortzen da, n izaki orbitaren zenbakia. Orbita bakoitzean orbital desberdinetan banaturik egoten dira elektroiak. S, p, d eta f izeneko orbitalak daude. Bakoitzak 2 elektroi izan ditzake, gehienez. Irudian ageri den bezala betetzen dira orbitalak: 1. orbita: 1s 2. orbita: 2s 2p 3. orbita: 3s 3p 3d 4. orbita: 4s 4p 4d 4f 5. orbita: 5s 5p 5d 5f 6. orbita: 6s 6p 6d 7. orbita: 7s Beste era batera esanda: 1s, 2s, 2p, 3s, 3p, 4s, 3d, 4p, 5s, 4d, 5p, 6s, 4f, 5d, 6p, 7s, 5f, 6d. 9\n3 1.4. KARGA ELEKTRIKOA Elektroi eta protoi bat aurrez aurre jartzerik bagenu, elkarri azkar hurbiltzen zaizkiola ikusiko genuke. Horrek esan nahi du bi partikula horien artean erakarpen-indar ikusezina dagoela. Erakarpen-indar horrek azaltzen du zergatik elektroiak ez diren orbitatik ateratzen zentroaren inguruan abiadura handian jira-biraka dabiltzala. Arrazoia hauxe da: nukleoan dauden protoiek elektroiak erakartzeko indarra eragiten dute eta indar horrek ezeztatu egiten du elektroien mugimenduak orbitatik ateratzeko sortzen duena. Aitzitik, bi protoi (edo bi elektroi) aurrez aurre jarriz gero aldaratu egiten dira. Laburbilduz, elektroi eta protoi baten artean erakarpen-indarra dago; bi elektroi edo bi protoiren artean, ordea, aldarapen-indarra. Bi indarrok ikusezin eta adieraztezinak dira Protoi baten inguruan elektroi bat ipiniz gero erakarpen-indarra agertzen da; baina protoi bi elkarren ondoan ipiniz gero, aldarapen-indarra. Batak zein besteak ezaugarri berezi bat dutelako gertatzen da hori: karga elektrikoa deitzen zaio. Aipatutako ezaugarri berezi hori desberdina dute protoiek eta elektroiek; beraz, deitura ezberdina du batarenak ala bestearenak: positiboa protoiarena bada, negatiboa elektroiarena bada. Negatibo eta positibo izenak guztiz arbitrarioak dira. Ikur berdineko kargak aldaratu egiten dira; ikur desberdineko kargak, ordea, erakarri ATOMO NEUTROA Elektroi- eta protoi-kopuru berdina izaten dute, normalean, atomoek. Atomoaren egoera neutroa dela esaten da horrelakoetan. Atomo neutroak ez du gaitasunik bere inguruko elektroirik zein protoirik ez erakartzeko, ez aldaratzeko. Demagun elektroi bat atomo neutro baten ondoan jartzen dugula. Elektroia atomoaren protoiak erakartzen saiatuko da, eta, era berean, haren elektroiak aldaratzen. Atomoaren elektroi-kopurua eta protoi-kopurua berdinak direnez, erakarpen- eta aldarapen-indarrak orekan eta nulu geratzen dira. Egoera neutroan dagoen atomoak (elektroi-kopuru eta protoi-kopuru berdina duenak) ez du ez erakartzen ez aldaratzen. Horrelakoetan esaten da atomoaren karga guztia (hau da, protoien karga positiboa eta elektroien karga negatiboen batura) zero edo nulua dela. 10\n4 1.6. ATOMO KARGATUA Hauek dira atomoa kargatzeko erak: Atomo neutro bati zenbait elektroi kentzen bazaizkio, gai da bere inguruan dabilen elektroiren bat erakartzeko, protoi gehiegi duelako. Hona horren zergatia: handiagoa da protoi horiek elektroietan egiten duten erakarpen-indarra inguruan jarritako elektroien arteko aldarapen-indarra baino. Atomoa kargatzeko beste modu bat hau da: azken orbitako elektroiek balentzia- -elektroi deitzen zaie atomotik ihes egitea. Nukleotik oso urrun egoten direnez, oso erraz egin ahal dute ihes. Aipatu egoeran dauden atomoek karga positiboa izaten dute. Zenbat eta handiagoa izan protoi- eta elektroi-kopuruen arteko diferentzia, orduan eta handiagoa izaten da karga. Bestalde, gerta daiteke azken orbitara elektroi askeak joatea. Horrelakoetan, elektroi-kopuru handiagoa izaten du protoi-kopurua baino; beraz, karga negatiboa dute. Azaldu ditugun egoera horietan atomoak kargatuta daude; beraz, ez dira atomo neutroak: ioi deitzen zaie. Positiboki kargatuta badaude, anioiak dira; negatiboki kargatuta badaude, katioiak. Atomoari elektroi-kopuru bat kentzen bazaio positiboki kargatuta geratzen da, protoi-kopuru handiegia baitu. Atomoari elektroi-kopuru bat gehitzen bazaio negatiboki kargatuta geratzen da, elektroi-kopuru handiegia baitu. Gorputz baten karga elektrikoa neurtzeko, lehenbizi elektroi ala protoi gehiago duen begiratu behar da; ondoren, kopuruen arteko diferentzia neurtu COULOMB-EN LEGEA Coulomben legearen definizioa: Kargatutako bi gorputzen arteko elkarrekintza elektrostatikoa kargen biderkadurarekiko zuzenki proportzionala da eta distantziaren koadroarekiko alderantziz proportzionala. Coulomben legearen adierazpen matematikoa hau da: Q Q 1 F =K 2 d 2 11\n5 F = erakarpen- edo aldarapen-indarra [N] K = konstantea [ N m 2 /C 2 ] Q 1, Q 2 = karga elektrikoak [C] d = kargen arteko distantzia [m] F 1 F F F Q Q 2 d Karga biak zeinu berekoak badira, aldarapen-indarra izaten da; karga biak aurkako zeinukoak badira, erakarpen-indarra KARGA-UNITATEA Gorputz baten karga gehiegizko edo gutxienezko protoi- edo elektroi-kopurua da. Kargarik txikiena elektroiarena izaki, hori karga-unitatetzat har daiteke. Gorputz baten karga horrela neurtuta oso kopuru handia izango litzateke, ordea, hots, zenbaki oso handia erabili beharko genuke, bilioiaren ingurukoa. Sortuko lituzkeen arazoak saihesteko, karga-unitatetzat coulomba (C) erabiltzen da. 1 coulomb (C) = 6, elektroi Coulombaren definizioa: Hutsean beste karga berdin batetik metro batera ipinita, elkarren artean 8, N-eko aldaratze-indarra sortzen duena. 12\n6 Ariketak 1. Idatz ezazu ondoko atomoen konfigurazio elektronikoa: kobrea, Cu (Z = 29); silizioa, Si (Z = 14); germanioa, Ge (Z = 32); zilarra, Ag (Z = 47). 2. Zer indar eragingo diote elkarri bi karga elektrikok kontrako zeinukoak badira, bata 2 µc-ekoa eta bestea 1 µc-ekoa, eta bata bestetik 3 cm-ko distantziara badaude? Nolakoa izango da erakarpen- ala alderapen-indarra? 3. Hutsean 1 m-ra dauden bi karga berdinek 1 N-eko indarrez erakartzen dute elkar. Zenbat balio dute bi karga horiek? 4. Hidrogenoaren atomoan nukleoak hots, protoiek eta elektroiek kontrako zeinuak eta balio absolutu berdinak dituzte (e = 1, C) m-ra badaude, zer indar eragingo diote elkarri? 5. Hutsean 2 µc-eko bi kargak 10 2 N-eko indarrez erakartzen dute elkar. Zein distantziatara daude? 6. Kontrako zeinuko bi kargak hutsean eta 3 dm-ko distantziara 10 2 N-eko indarrez erakartzen dute elkar. Zein izango da bi karga horien balioa? 7. Zein distantziatara egongo dira 2 µc-eko eta 3 µc-eko bi karga elektriko, 1 N-eko indarrez erakartzen badute elkar? 8. Bi karga elektrikok F indarrez erakartzen dute elkar. Bien arteko distantzia bikoizten badugu, zer indar jasango dute, lehen geneukanarekin alderatuta? 9. Hiru karga bakoitza 3 µc-ekoa triangelu zuzen baten hiru erpinetan ezartzen dira. Triangelu horren katetoak 6 eta 8 cm-koak dira. Zer indar jasango du angelu zuzenean ezarrita dagoen kargak? 10. Demagun aurreko ariketako kargak 10 cm-ko aldeak dituen triangelu aldekidearen hiru erpinetan ezartzen direla. Zer indar eragingo diote elkarri? 11. Hiru karga 2 µc-ekoa bakoitza triangelu zuzen isoszele baten hiru erpinetan ezartzen dira. Angelu zuzenaren erpinean ezarritako kargak 5, N-eko indarra jasotzen du. Zenbat luze dira triangeluaren katetoak? 12. Hiru karga berdin L cm-ko aldeak dituen triangelu aldekidearen hiru erpinetan ezarri dira. Kalkula ezazu karga bakoitzak jasango duen indarra. 13. Hiru karga + q 1, q 2 eta + q 3 irudian ikusten den bezala ezartzen dira zuzen batean. Haien arteko distantzia berdina bada eta q 1 eta q 2 kargak berdinak badira, zein baliotakoa izan behar du q 3 kargak q 1 -ek jasaten duen indarra nulua izan dadin? +q 1 q 2 +q Kalkula ezazu L cm-ko aldeak dituen laukiaren erdian ezarritako kargak jasango duen indarra, lau erpinetan balio-erdiko kargak jartzen badira. Erpin batean ezarritako karga kentzen bada, zer indar jasango du? 13\n7 15. a cm-ko aldeak dituen laukiaren lau erpinetan q 1, q 2, q 3 eta q 4 karga elektrikoak ezartzen dira. Kalkula ezazu laukiaren erdian ezarritako q karga batek jasango duen indarra: a) Lau kargak berdinak badira. b) Hiru karga zeinu berekoak eta laugarrena kontrakoa badira. c) q 1 = 2q 2 = 3q 3 = 4q 14\n8 Elektrizitatea ELEKTRIZITATEA Kobreak eta antzeko materialek atomo-kopuru handia izaten dute. Atomo bakoitzak protoiak eta elektroiak ditu. Dakizuenez, nukleoan protoiak eta neutroiak egoten dira; orbita desberdinetan nukleoaren inguruan jira-biraka, berriz, elektroiak. Elektroiren batzuk atomoz atomo tokiz aldatzen badira, korronte elektrikoa sortzen da gorputz horretan. Kobrezko hari batetik korronte elektrikoa igarotzen da mutur batetik beste muturreraino, barnetik, elektroien higidura dagoenean. Elektroien higidura nola gauzatzen den ulertzeko, demagun metalezko hari bat daukagula, atomo-kopuru handi batez osatua eta azken orbitan balentzia-geruza izenekoan elektroi bakarra duena. Egoera horretan dagoen hariaren mutur bati karga positibo handia ezartzen zaio; besteari, berriz, karga negatibo handia, pila baten borneak edo poloak ematen duena bezalakoa. Honako hau gertatzen da horrelakoetan: pilaren polo positiboaren erakarpen-indar handiak lehenengo atomotik balentzia-elektroia eramaten du; horrela, lehenengo atomo hori positiboki kargatuta geratzen da. Beraz, bigarren atomotik balentzia-elektroia eramaten du. Bigarren hori ere positiboki kargatuta geratzen denez, hirugarren atomotik balentzia-elektroia eramaten du. Prozesu hori behin eta berriz errepikatzen da, harik eta azken atomoa balentzia-elektroirik gabe geratu arte. Orduan, egoera horretan dagoen atomoak pilaren polo negatibotik elektroi bat erakartzen du. Demagun polo negatibotik erakarritako azken elektroi hori dela hasieran polo positibotik sartu dena: pila elektroirik gabe geratu zaigu, egoera neutroan, prozesuaren hasieran bezalaxe. 15\n9 elektroien jauziak lehenengo atomotik irteten den elektroia V + pilatik irteten den elektroia Elektroiek atomoz atomo egiten dituzten jauzi horiei elektrizitate deitzen zaie. Prozesuaren amaieran atomo guztiak hasieran bezala geratzen dira, hots, elektroi-kopuru berdina dutela. Izan ere, atomoen arteko elektroi-trukea besterik ez da gertatu. Elementuok ikurren bidez irudikatuko ditugu, eskema elektrikoetan adierazita. Esate baterako, orain arte azaldu dugun erresistentzia eta pilaren arteko lotura honela irudikatuko dugu: R MATERIAL-MOTAK Kobrean oso erraza da balentzia-geruzako elektroiak atomoz atomo higiaraztea. Beste gorputz batzuetan, ordea, oso zaila da. Horrenbestez, hiru material-mota ditugu: EROALEAK Elektroiei erraz pasatzen uzten dietenak, elektroien higidurari erresistentzia txikia egiten dietelako; beraz, korronte elektrikoa eroateko gai direnak. Metal guztiak eroaleak dira; besteak beste, kobrea eta burdina. 16\n10 ISOLATZAILEAK Elektroiei pasatzen uzten ez dietenak, erresistentzia handia jartzen dietelako; beraz, korronte elektrikoa eroateko gai ez direnak. Adibidez: anbarra, beira, papera ERDIEROALEAK Aurreko bien arteko ezaugarriak dituztenak. Elektronikan erabiltzen dira, batez ere. Silizioa eta germanioa dira erabilienak KORRONTE ELEKTRIKOA Izatez, korronte elektrikoa elektroien higidura besterik ez da. Bi punturen arteko eroale baten bidezko karga-desplazamenduari esaten zaio korronte elektrikoa KORRONTE ELEKTRIKOAREN NORANZKOA Konbenioz, korronte elektrikoa polo positibotik polo negatibora joaten dela hartzen bada ere, benetan alderantziz gertatzen da. Benetako noranzkoa eroalean zehar desplazatzean elektroiek dutena da. Dena dela, oraindik ere noranzko konbentzionala erabiltzen dugu. R _ + Konbeniozko noranzkoa Benetako noranzkoa 2.5. KORRONTE ELEKTRIKOAREN INTENTSITATEA Kobrezko hari batean zehar zenbat elektrizitate iragaiten den jakin nahi bada, hortik iragaiten den elektroi-kopurua neurtu behar da, horrexek ematen baitu korronte elektrikoaren intentsitatea. 17\n11 Baina haritik pasatzen den elektroi-kopurua oso handia denez, erabiltzen den karga-unitatea coulomb-a da (1 C = 6, elektroi). Korronte elektrikoaren intentsitatea neurtzeko, honela egin behar da: hariaren puntu bat aukeratu eta hortik zenbat elektroi iragaiten den neurtu. Korronte elektrikoaren intentsitatea: denbora-unitate batean eroaletik iragaiten den karga elektrikoaren kopurua. Matematikoki: Q I = t I = korronte elektrikoaren intentsitatea [A] Q = karga elektrikoa [C] t = denbora [s] Korronte elektrikoaren intentsitate-unitatea amperea (A) da. Korronte elektrikoak 1 ampereko intentsitatea du eroalearen sekzio batetik segundo bakoitzeko 1 coulomb igarotzen denean. Korronte elektrikoaren intentsitatea neurtzeko amperemetroa izeneko aparatua erabiltzen da, seriean konektatu beharrekoa. Amperemetroaren ikurra honako hau da: A Honela konektatu behar da zirkuitu batean: R A 18\n12 Ariketak 1. Auto baten bateriak 0,32 MC dauka eta 1,2 ordutan deskargatzen da. Kalkula ezazu kanpoko zirkuitutik pasatzen den korronte elektrikoaren intentsitatea. 2. Lur-gainazalaren karga 1MC ingurukoa da. Bateria batek karga hori balu, zer intentsitate eman ahalko luke? 3. Moto baten bateriari 10 Ah-ko karga geratzen zaio. Abioa egun hotz batean 40 s-koa da eta abio-motoreak 20 A kontsumitzen ditu. Zenbat aldiz jarriko da martxan motorra karga horrekin? 4. Eroale batetik 0,5 ma-ko intentsitatea ari da zirkulatzen. Zenbat denbora behar da eroalearen sekzio batean zehar 1 C-eko karga pasa dadin? 5. Eroale batetik 6 ma-ko intentsitatea ari da zirkulatzen. Zenbat karga elektriko pasatzen dira minuturo eroalearen sekzio batetik? 19\n13 Erresistentziak DEFINIZIOA Eroale batek elektroien higidurari, hau da, korronte elektrikoari egiten dion eragozpena da gorputz baten erresistentzia. Adibide bat jartzearren, eroale elektrikoak ur-tutuerien antzekoak dira. Noski, ur-tutueria zabaletik errazago pasatzen da ura tutu estutik baino; halaber, errazago pasatzen tutu laburretik luzetik baino. Horretaz gain, tutueriaren barruko partea laua bada, pasatzeko eragozpen gutxiago izango du urak zimurtsua bada baino. Era berean, zenbat eta lodiagoa eta laburragoa izan eroale elektrikoa orduan eta erresistentzia txikiagoa egingo dio korronte elektrikoari. Bestalde, eroalearen material-motak ere badu eragina erresistentzian, tutueriaren zimurtasunarekin gertatzen den bezalaxe. Honela adierazten da matematikoki hori guztia: R = erresistentzia elektrikoa [Ω] ρ= eroalearen erresistibitatea [Ω.m] L = eroalearen luzera [m] s = eroalearen sekzioa [m 2 ] L R = ρ s 20


COVID-19aren semaforoa EAEn: Araba, Bizkaia eta Gipuzkoa, 2022ko otsailaren 24an\nIntzidentzia, 500 kasutik gertu Araban eta Bizkaian\nPublikatuta: 2022/02/24 12:28 (UTC+1) Azken eguneratzea: 2022/02/24 12:28 (UTC+1)\nGipuzkoan, 600 kasutik gertu dago intzidentzia metatua. Kopuru horretatik behera kokatu dagoeneko Gasteizen eta Bilbon, eta Donostian, ordea, 700 kasutik behera jaitsi da.\nZIUetan ospitaleratutako pertsonak % 20 jaitsi dira azken bi asteetan Euskadin\nIntzidentzia metatuak behera egiten jarraitzen du Euskal Autonomia Erkidegoan, eta 100.000 biztanleko 500 kasutik gertu kokatu da Araba eta Bizkaian, covid-19ak herriz herri izan duen eragina neurtzeko erabiltzen den semaforoaren azken datuen arabera. Gipuzkoan 700 kasutik behera egin du.\nAraban, egoerak hobera egiten jarraitzen du, 557 kasukoa baita intzidentzia metatua. Gasteizek, adibidez, 574koa du.\nBizkaian ere hobetu egin dira datuak, 563koa izatera pasatu baita. Herri nagusien artean Balmaseda da intzidentzia altuena duena; 1.243 kasukoa. Bilboko agertokia ere hobetu da, eta 594 kasutan baitago gaur-gaurkoz intzidentzia han.\nGipuzkoan, 607 kasukoa da intzidentzia metatua. Donostian 672ra jaitsi da.


Krema usainekoak | Iritzia | 7K - zazpika astekaria\nBatzuen begietara gauza hutsala dira, parrandarako eta desfaserako aitzakia. Baina ez genuke ahaztu behar zein osasuntsuak diren herrietako jaiak. Herri bat josteko hari bikaina da jaietakoa. Plazer kolektiboa da eta hori partekatzeak arrastoa uzten du herritarrengan eta herrian\nKrema usainekoak. Buruan eta gorputzean gordeta ditudan herrietako jaiak krema usainekoak dira. Hondartza, eguzkitan melatutako bokata, izozkia, txiripaz harrapatutako autobusa, dutxa azkarra, eguzkitan berotutako azala gozatzeko krema, sorbaldak airean, motots tente bat, umore alaia, kalerako gogoa. Lagunak, tragoak, musikak, tragoak, lagunak, musikak. Aurpegi berriak, euskalkiak, gorputzak, algarak, tontakeriak, negar saioak, potolokeriak, ametsak, promesak, sekretuak, muxuak, igurtziak, eskuak sorbaldetan, plazerezko hozkirria, hanburgesak eta patatak, betirako laguntasunak, amaren kafesne aurpegia, “ondo pixa eginda atera zinen atzo etxetik”...\nNormalean jatorrak iruditzen zitzaizkigun batzuk jai giroan baboso hutsak bihurtzen zirela deskubritu genuen udako gau berezi haietan. Parrandara galtza zuriekin joatea ez dela komeni ikasi genuen. Adin desberdineko herrikideekin nahasten ikasi genuen. Elkar babesten eta defendatzen. Maitasun toxikoak identifikatzen –normalean lagunenak, norberarenak sumatzeko gaztetasuna eta inozokeria ez dira oso lagungarri izaten–. Barraren gainean dantza egiten trebatu ginen. Txosnetan turnoak egiten. Kontzertu txikiak antolatzen. Beldurra sentitzen ikasi genuen, taberna jendetsuetan gure gorputza duintasunez defendatu nahian. Herri bakoitzak jaietan bere ohiturak eta uneak dituela ikasi genuen eta gureak gure sentitzen, zerbaiten parte izatearen pozaz eta asetasunaz.\nUsainek badute memoriaren zirrikituetan sartzeko gaitasun bihurria. Gurasoen etxeko krema hori usaindu orduko pizten zaizkit barruan gordeta dauzkadan herrietako jaiak. Azalera etortzen zaizkit.\nPandemiak gauza asko kendu dizkigu eta pixkanaka berreskuratzeko esperantzan bizi gara, normaltasun berria gustatuko ote zaigun zalantzan. Herrietako jaiak ere bueltatuko dira, ahal denean eta ahal den bezala, noski. Osasuna lehen lerroan jarri da eta ezin badira seguru ospatu, ez ospatu eta kito.\nBatzuen begietara gauza hutsala dira, parrandarako eta desfaserako aitzakia. Baina ez genuke ahaztu behar zein osasuntsuak diren herrietako jaiak. Herri bat josteko hari bikaina da jaietakoa. Herria eta herritarrak desberdinak dira jaietan eta hor sortzen diren konplizitateak, algarak, konfidentziak bereziak dira. Plazer kolektiboa da jaietakoa eta hori partekatzeak arrastoa uzten du herritarrengan eta herrian.\nBatzuetan kezkatu egiten gara belaunaldi berriek jaietarako daukaten grinarekin. Gehiegizkoa iruditzen zaigu. Uste dut ni berdin edo gehiago kezkatuko nintzatekeela herriko jaiez paso egingo balute, ez balituzte bere sentituko, ez balute herria sentituko. Beste kupeleko sagardoa da nolako jaiak behar ote ditugun.


Elhuyar I+Gko kideak EMNLP biltzarrean izan dira « Ber2a\n« CorpEus-ek orain Google ere badarabil\nPibolex: hiztegi elebidunak pibote-tekniken bitartez sortzen »\nOnartutako horietako bat gurea izan da aurten. “Analizing Methods for Improving Precision of Pivot Based Bilingual Dictionaries” lanean hiztegi elebidunak pibote hizkuntzen bitartez sortzeko bideak aztertu ditugu, Pibolex proiektuaren barnean. Pibote-tekniken bidez, Da-Db eta Db-Dc hiztegietatik abiatuta, Da-Dc hiztegi bat sor daiteke automatikoki. Adibidez, euskara-alemana hiztegi bat lor dezakegu euskara-ingelesa eta ingelesa-alemana hiztegietatik. Zoritxarrez, prozesua ez da dirudien bezain erraza, hitzen polisemiak sortutako itzulpen okerrak kimatu behar direlako. Gure lana poster moduan aurkezteko aukera izan genuen, uztailaren 28an, 3 orduko saio batean.\nHainbat ikerlari hurbildu ziren gure lanaren berri jasotzera, eta beren ikuspuntua ematera. Horien artean, Google-eko John DeNero ((b) irudian), adibidez.\nKongresua oso interesgarria izan da. Batetik, hizkuntza-teknologietan egungo ikerketa-ildoen joera zein den ikusi ahal izan dugu, eta, bestetik, ikerlariek proposatutako azkeneko tekniken berri jakin dugu. Gai hauek landu dira batik bat:\nItzulpen automatikoa: aspaldiko erronka izanik ere, oraindik bide luzea du ikerkuntzan,\teta oso gai erakargarria da, bai zientifikoki, bai ekonomikoki. Estatistikan oinarritutako sistemak gailentzen ari dira, baina ikusitako lanek erakusten dute egungo joera dela sistema estatistikoek informazio linguistikoa ere erabiltzea, beren emaitzak hobetzeko. Adibidez, informazio sintaktikoa erabiltzea garrantzitsua da gramatikalki zuzenak diren esaldiak sortzeko.\nSintaxia: esaldien informazio sintaktikoa oso lagungarria da NLP aplikazio batzuetan. Hori dela eta, analisi sintaktikoak egiten dituzten sistemak hobetzeko lan ugari aurkeztu dira EMNLP kongresuan, eta baita informazio hori baliatzen duten bestelako aplikazioak ere.\nIritzi eta sentimenduen azterketa: testuetatik pertsonen iritzi eta sentimenduak erauzteko ahalmena izatea oso erakargarria da hainbat alorretan, gizartearen/taldeen iritzia ezagutzeko. Web 2.0ak eta jendeak Interneten edozeri buruzko iritzia emateko ohitura izateak bultzada izugarria eman dio ikerketa-ildo horri. Hizkuntza-teknologien arloan uneko gairik modakoena izango da ziur asko, eta hori erakusten du EMNLPen duen garrantziak ere.\nSemantikaren inguruko lanek ere toki esanguratsua izan dute EMNLPen, esaterako entitateen arteko erlazioak bilatzeko lanek edo parafrasiak ebazteko ikerketek. Bestelako gaiak ere jorratu dira biltzarrean, besteak beste, informazio-erauzketa (entitateen detekzioa nabarmendu liteke hemen), dokumentuen laburpena, diskurtsoaren analisia, etab.\nSDL Language Weaver-eko Jonathan May\nLan berritzaile eta bereziak ikusteko aukera ere izan dugu. Twitter baliabideak oso leku garrantzitsua hartu du proposamen berritzaileen artean. Aipagarria da, adibidez, Twitter mezuei automatikoki erantzuteko elkarrizketarako sistema; itzulpen automatikoko sistema bat erabiltzen da, makinak ikasi dezan jasotako mezuen araberako erantzunak ematen. Aurkezpen erakargarrien adibide gisa aipa litezke, orobat, zurrumurruen egiazkotasuna aztertzeko sistema edota gripe-agerraldiak detektatzeko baliabidea, biak ere Twitterren oinarrituak. Azken ikerketa baten aipamena ere egingo dugu, artikulu zientifikoen eragin zientifikoa edo aipatuak izateko aukera kuantifikatzeko proposamen bat egiten duena, hain zuzen. Artikulu baten gaia, egilea eta metodoak kontuan hartuz, hurrengo urteetan jasoko lituzkeen aipamenak aurreikusten saiatzen da.\nGure balentriaren froga\nEdinburgo oso hiri polita iruditu zaigu, baina beste batean joan beharko dugu ikustera, ze kale nagusia eta bista panoramikoa ikusteko aukera baino ez dugu izan. Hori bai euskaldunak izanik, ezin itzuli Edinburgoko kolosoa eskalatu gabe.\nIñaki San Vicente, Xabier Saralegi eta Iker Manterola.\nThis entry was posted on Ostirala, iraila 23rd, 2011 at 12:26 and is filed under Hizkuntza-teknologiak.\tYou can follow any responses to this entry through the RSS 2.0 feed. Both comments and pings are currently closed.


Marie Jeanne Minaberry ohorezko euskaltzaina hil da, 90 urte zituela\nKritikariek euskal haur literaturaren abiapuntutzat jo izan dituzte bere bi lan (Itchulingo anderea eta Xoria kantari), eta euskal irratigintzaren aitzindarietakoa ere izan da Minaberry.\nNafarroa Behereko Banka herrian sortu zen Minaberry, 1926ko irailaren 7an, hain zuzen. Irakaskuntzan aritu ondoren, Basque Eclair egunkarian jardun zuen idazkari lanetan, zenbait kolaborazio eginez. 1975an, Sud Ouest-ek hartu zuen aldizkaria eta egunkari horretarako lanean ibili zen Marie Jeanne, harik eta 1990ean erretiroa hartu zuen arte. Euskarazko beste komunikabide batzuetan ere kolaboratu zuen, Herria, Gure Herria, Almanaka edo Pan-Pin aldizkarietan, esaterako, eta bertan hasi zen plazaratzen bere sorkuntza lana. Beraz, aldizkari eta egunkarietan kolaboratzen estreinatu zuen idazle ibilbidea Minaberryk, poema eta ipuin gogoangarriak publikatuz.\n1963. urtean publikatu zuen bere lehen ipuin liburua: Itchulingo anderea (Goiztiri), eta 1965ean Xoria kantari poesia liburua karrikaratu zuen. Liburu biak gaur egungo euskal haur literaturaren abiapuntutzat jo izan dituzte ikertzaileek. Irratirako ere egin zuen lan, are gehiago, aitzindarietakoa dugu euskal irratigintzan. 1960an, Parisko Irrati Nazionalak martxan jarritako Radio Côte Basque irratian ibili zen Pantxo Etxezaharreta, Piarres Lartzabal eta beste batzuekin batera, bertsolaritzaz, haurrentzako txokoaz eta entzuleen disko eskaerei erreparatzen ziela, batez ere. Ondoren, Gure Irratian eta Lapurdi Irratian ere entzun ahal izan da Marie Jeanne-ren ahotsa.\nOskorri taldeak bere lana ekarri zuen gogora 1999an kaleratutako Marijan kanta zan diskoarekin; bertan Minaberryren hainbat kantu eta olerki bildu zituzten, eta, ondoren, diskoan oinarritutako ikuskizuna prestatu zuten Oskorrik eta Kukubiltxo antzerki taldeak.\nHiztegigintzan ere ibili zen Brankako alaba, eta hainbat lan argitaratu zituen Manuel Mitxelena eta Piarres Lafitterekin elkarlanean. Euskaltzain urgazle izendatu zuten 1964ko urriaren 30ean, eta ohorezko, 1998ko apirilaren 24an. Euskal Idazleen Elkarteko ohorezko kidea ere bazen.


Acedo kanpina - Campings Navarra\nHelbidea: Carretera Los Arcos S/N (Acedo)\nNafarroako Turismo Erregistroaren zenbakia: uct00021\nLokiz eta Codés mendilerro ugarien artean, Berrueza ibarrean, Camping Acedo dago Nafarroaren erdian, Tierra Estella, toki ederrean eta bisitatzeko toki ugari dituen tokian, komunikazio egokiarekin errepidez eta probintziako hiriburu handietatik gertu.\nGure kanpinak alokairuak eta Bungalow pribatuak, aterpetxea, kanpinak, jatetxea eta familia-giroan bildutako zerbitzu eta jarduera ugari ditu etxean. Kanpin Acedok gure instalazioak bisitatzera eta gozatzera gonbidatzen zaitu. gure eskaintza guztiak.\nUretako kirol instalazioak\nMendi bidezko Wifi (eremu komunak)\nESPERIENTZIAK (Acedo kanpina)\nTREKKING / BIKING IBILBIDEAK\nGoza ezazu gure kanpinean zehar mendi ibilaldi edo mendi bizikleta ikusgarriekin.


‘ESKURA’ PROZESUA ABIATU DU GURE ESKU DAGOK | danbolin\n‘ESKURA’ PROZESUA ABIATU DU GURE ESKU DAGOK\nGure Esku Dagok “Eskura” prozesua abiatu du. Hori dela eta, Zestoako Gure Esku Dago herri ekimeneko kideekin izan gara. Urriaren 9an aurkeztu zuten “Eskura hausnarketa prozesua” herritarren aurrean. Prozesu honetan ekimenaren “egitura, jarduera eta finantzazioa” erabakiko dira. Prozesua amaitzeko, azaroaren 21ean, ezohiko batzarra izango da. Bertan, Euskal Herriko herri guztietako partaideek hartuko dute parte.\nZestoar guztiei dei egin diete prozesuan parte hartzera. Hurrengo hitzordua ostiral honetan, urriak 23, izango da 19:00etan Kultur Etxean. Honako bideo honetan laburtu dugu Zestoako Gure Esku Dagoko kideekin izandako elkarrizketa:\nEskura prozesua azaltzen duen bideoa ere ikusgai duzue:\nUdaberriko II. Argazki Rallya egingo dute igandean Arroabean\nJakes Mendizabalek irabazi du Zestoan merkatari elkartearen maskota lehiaketa\n[ARGAZKIAK] Giroak ez du hutsik egiten Aizarnan\n“Auskalo zeinek jarriak” bertso saio musikatua antolatu du Portalek\nPrevious Article ZESTOAKO GAZTETXOENTZAT EKINTZAK ANTOLATU DIRA\nNext Article "Ordezko mediku ez euskalduna Zestoan. Noren ardura da?"\nHerrian txakurrentzako gune egokitu bat behar dela uste al duzu?\n24 ekaina - 3 uztaila\nKartoizko eskulanen erakusketa\n27 ekaina - 29 ekaina\nIkastaroa: Konpostaren gestioa\n29 ekaina @ 6:00 pm - 8:00 pm\n[ARGAZKIAK] Iraetako VI. Tren Topaketa ospatzen ari dira Iraetan\nHutsik geratu da kiroldegiko estalki berria eraikitzeko lanen lehiaketa\nAstelehenean hasiko dira udalekuak\nHemen da Antzerki Astearen hamargarren edizioa\n[BIDEOA] Antton Ao Povo herri ekimena sortu dute, deportazioaren gaia gizarteratzeko helburuarekin\nOinarrizko elikagai eta produktuen biltegiak hileroko bilketa egingo du bihar


Ince | Ibilbideak (Bizkaia) | Visit Enkarterri\nInce: Armañongo harribitxia\n1. Sopeñako artadia\n2. Sopeñako artadia\n3. Sopeñako artadia\n4. Sopeñako artadia\nInce artearen fruituari deitzen zaio Karrantzan.\nArmañon mendiaren oinarrian, Parke Naturalari izena ematen dion mendia, Sopeñako artadia zabaldu egiten da. Gure inguruko ezohiko baso bat da hau, ia lurralde osoa bezala, abeltzainari esker moldatuta dagoena. Aurkitu ahal dugun Kantauri mendilerroko pagadi bakandu bakarra da hau, Armañon Parke Naturaleko altxorra.\nIbilbidean zehar, artadia inguratuko dugu. Goiko partetik, Iparrarengandik babes gisa funtzionatzen duen kareharrizko paretatik ibiliko gara, ikuspegi paregabearekin. Behin basoaren barnera sartzen garela, arroka eta arteen artean ibiliko gara, goroldioz egindako mundu batean barrena.\nUrteko edozein sasoitan egin daiteke, nahiz eta eurien garaietan lokatza egongo den. Nahiz eta ibilbide nahik luzea izan, ez da oso gogorra fisikoki.\nMobila: 946 802 976\nAsteko egun guztietan.\n- Zailtasuna: Ertaina.\n- Desnibela: 673m.\n- Iraupena: 7 ordu.\n- Distantzia: 14km.\n- Gutxineko taldea: 2 pertsona.\n- Gehieneko taldea: 20 pertsona.\n* 20 pertsona baino gehiagoko taldeek, bidali mail bat ala telefonoz deitu.\n12 urte arte: 15€.\n5 urte baino gutxiago: Doan.


EsenRed-en endredatuta klimaren krisiari aurre egiteko - Diario de Noticias de Navarra\nEsenRed-en endredatuta klimaren krisiari aurre egiteko\nerentzun ikastola 20.12.2021 | 00:27\nErentzun Ikastolako ikasleak Jurramendiko Mankomunitateko tailerrean jasotako ogitartekoentzako zorroa eta botilarekin.\njasangarritasuna eta ingurumen proiektuetan hezkuntza komunitatearen parte hartzea sustatzen duen programa da\nDuela hilabete bat, Glasgowen Nazio Batuek antolatutako Klima Aldaketari buruzko Goi Bileran, aldaketa klimatikoa errealitate bat dela baieztatu zuten zientifikoek eta alerta gorrian gaudela azpimarratu zen. Gobernuek erabakiak hartu behar dituztela garbi dago, baita beste erakunde batzuek ere, ikastetxeak esate baterako. Denon ardura da eta erronka honi erantzuteko tresnen artean, EsenReden parte hartzea da ikastetxeek duten aukera bat.\nErentzun Ikastolak EsenRed eskolen sarean parte hartzen du 2014. urtetik. Jasangarritasuna eta ingurumen proiektuetan hezkuntza komunitatearen parte-hartzea lantzen eta sustatzen duten Nafarroako ikastetxeen sarea da EsenRed.\nHarez geroztik, ekimen ugari bultzatu dira Erentzunen jasangarritasunarekin bat datozen helburuei erantzuteko eta hauetako batzuk hona ekarri nahi ditugu eredugarriak izan daitezkeelako.\nZaborra bereizteko ontziak Garai batean ikasgelan zaborrontzi bakarra genuen. Esenreden sartu ginenean gaikako bilketa bultzatzearen erronka jarri genion gure buruari. Horregatik hondakinen jasotze selektiboa egiteko gela guztietan hiru zaborrontzi ditugu (papera, plastikoa, organikoa), baita jolastokietan ere. Pilak ere birziklatzen ditugu sarreran dugun kutxa erabiliz. Erabilitako boligrafo eta errotulkiak ere birziklatzen dira. Pilak eta agortutako boligrafo zein errotulagailuak ere birziklatzen ditugu, hauek bereizteko sarreran eta pasiloan kutxak ditugularik.\nPellet-eko galdara Gure berogailu sistema aldatu dugu eta gasolioa erabiltzetik pellet-era pasa gara. Pelleta prentsatutako egurra da, oso efizientea da eta isurtzen duen karbono dioxidoa jada atmosferan zegoena da.\nAutomatizatutako argiak Komunetan automatikoki piztu eta itzaltzen dira argiak sartzen garenean. Ikastolan ditugun beste argi batzuk ere, pasabideetakoak, kanpokoak... Tenporizadore baten bitartez jartzen dira martxan. Lehen batzuetan piztuta ahazten genituen, horrek alperrikako energia erabilpena suposa-tzen duelarik.\nJolastokian zero hondakinak Programa honetan parte hartzen dugu, hamaiketakoaren garaian ahalik eta hondakin gutxien sortzea helburu duena. Hori lortzeko "bokatoiak" banatu ziren. Aluminio papera edo poltsak erabili beharrean bokatoia izena duten zorro modukoak erabiltzen dituzte gure ikasleek. Ez hori bakarrik, frutaren kontsumoa bultzatu dugu, hori dela eta zabor gutxiago ekartzen dugu ikastolara. Platano edo sagar batek ez dute ezer behar babestuta egoteko, motxilan joan daitezke arazorik gabe. Programa honetan parte hartzeagatik Trantsizio Ekologikoko eta Erronka Demografikorako Ministerioren aitorpena jaso genuen bere garaian.\nEdalontzi berrerabilgarriak Ikastolan bukatu da txokolatada bat egin ondoren sortzen zen zabor pila. Erabilera bakarreko plastikozko edalon-tziak alde batera utzi eta edalontzi berrerabilgarri, sendo eta hautsiezinak erosi ditugu. Hauek erabili ondoren, garbigailuan sartzen ditugu eta hurrengorako gordetzen ditugu.\nZero papera Zero papera estrategia bultzatzen ari gara ahalik eta paper gutxien erabiltzeko. Aspaldiko partez zirkularrak posta elektronikoaren bidez bidaltzen hasi ginen eta azkeneko pausua boletinak digitalki argitaratzea izan da. Tableten erabilerarekin irakasleek fotokopia gutxiago ateratzen dituzte.\nGarbiketa team Tarteka garbiketa taldeak antolatzen ditugu gure ikastolako inguruak garbitzeko. Honela, lurrera zenbat zabor botatzen dugun ikusteko aukera dugu eta zabor horrek ingurumenean izan dezakeen eragin kaltegarria ere bai.\nSensibilizazio proiektuak eta prestakuntza Hezkuntza proiektu desberdinak aurrera eraman ditugu horien artean "Herri garbia, herri argia" izenekoa konpetentzien inguruko nazioarteko Keycolab konferen-tzian aurkeztu zena. Bestalde, urtero prestakuntza tarte bat izaten dugu Jurramendiko Ur eta Zabor Mankomunitateak lagunduta. Tailer ezberdinak antolatzen dituzte. Aurreko astean, esaterako, Zer egin sobera dugun janariarekin izenburua zuen bat izan genuen. Ideia asko eman zizkiguten, hala nola, izozkailuan gordetzea, hurrengo egunerako uztea, berriro erabiltzea beste plater bat egiteko (ogiarekin zopa edo torrijak egin daitezke), erosketa egunero egitea behar dena planifikatuz... Honetaz gain, konposta egiteko urratsak azaldu zizkiguten.


1878. urtean jaio zen Toscanan, Italiako lurraldean, Luccatik hur. Haurtzarotik izan zuen Jesukristoren Nekaldiaz maiteminduta bizitzeko grina eta dohaina; bizieraz garbia, barru-joeraz zerutarra. Aita eta amagandik haurtzaroan gelditu zen umezurtz; handik laster inguruko kristau familia batek karitatez berean hartu zuen. Kristau bertutez ondo jantzitako familia zen. Gema birjintasun botoz Jaunari eskaini zitzaion eta gogo beroz santutasun bidera jo zuen. Eukaristiarekiko eta Jesus Gurutziltzatuarekiko debozio sutsua bizi izan zuen. Jaunak goi-mailako karisma bereziz aberastu zuen, bekatarien alde bere burua oparitzat eskainiz. Hamar mila saiakera egin zituen pasiotar lekaimeen artean sartzeko. Bere ametsak gauzatu ezinik, munduaren erdian eman zuen, eman halako santutasun jarraibide harrigarria. 1903. urteko apirilaren 11an, larunbat santuz, hil zen Luccan.\nzure Seme Gurutziltzatuaren irudi bizi egin zenuen;\nbere aintzan ere kide izan gaitezela.\nLEHENENGO IRAKURGAIA: Hebertarrei 12, 1-6\n"Joan gaitezen, eraman haundiz, dagokigun borrokaldira,\nsinismenaren iturri eta helburu den Jesus gogora erakarriz"\nSenideok: Honenbeste testigu hodei erdian gaudenez gero, utz ditzagun zama guztiak eta inguratzen gaituen pekatua; eta joan gaitezen, eraman handiz, dagokigun borrokaldira, sinismenaren iturri eta helburu den Jesus gogora erakarriz. Honek ere, izan zezakeen atseginaren ordez, gurutzea eraman zuen, lotsakizuna gutxietsirik; eta orain Jaungoikoaren aulkiaren eskuin aldean jarririk dago.\nGogoan eduki ezazue, bada, halako erasoaldia bekatariengandik eraman zuena; ez etsi, ez galdu kemenik. Oraindik ez zarete odola isurtzeraino iritsi, pekatuaren aurkako borrokaldian. Ahaztu egin zaizue, semeei bezala, ematen zaizuen burubide hau:\n- "Ene seme, ez gaizki har Jaunaren zentzaldirik, eta ez galdu kemenik, Hark haserre egin dizuela-eta. Jaunak maite duena zentzarazten du, eta semetzat daukana zigortzen".\nE/. Bila dabilzkionengandik hurbil dago Jauna.\npoztu bitez apalak hori entzutearekin. E./\nBegira esaiozue alai zaitezten,\nzuen aurpegiak lotsa ez daitezen.\nDohakabe honek oihu egin zuen, eta Jaunak entzun,\nestualdi denetatik atera du bere eskuz. E./\nTxasta ezazue eta ikus zein samur den Jauna,\nbai dohatsu, Harengana dijoana. E./\njende xumeari erakutsi baitizkiozu.\n"Gauza hauek jakintsuei eta burutsuei gorde,\neta jende xumeari erakutsi bait dizkiozu"\n- "Bedeinkatua Zu, Aita, zeru-lurren Jauna, gauza hauek jakintsuei eta burutsuei gorde, eta jende xumeari erakutsi baitizkiozu. Bai, Aita, hala nahi izan duzu. Nire Aitak dena eman dit; inork ez du ezagutzen Semea, Aitak baizik; ezta Aita ere, Semeak baizik, eta Semeak agertu nahi izan dionak baizik.\nZatozte Nigana nekatuok, lanpetuok; eta Nik arinduko zaituztet. Har ezazue nire uztarria eta ikasi Nigandik: bihotz-bera naiz eta apala; eta aurkituko duzue zuen arimentzat atseden. Nire uztarria leuna baita, eta nire zama arina".\nSenideok, dei egin diezaiogun Jainkoaren errukiari, eta Santa Gema Galganiren erakutsiz argitu nahi izan gaituen bezala, lagun deizaigula, gure eskariak onartuz.\n1.- Jaunak gehi dezala Elizaren edertasuna, beragan gero eta gehiago ugal daitezen birjina gartsuak. ESKA DIEZAIOGUN JAUNARI.\n2.- Santa Gema bitarteko dugula, Jaunak argi ditzala pekatariak, beren hutsegiteak aitortuz, parkamena iritsiko duten uste osoa eman diezaiela eta pekatuak aitortzeko adorea izan dezatela. ESKA DIEZAIOGUN JAUNARI.\n3.- Behartsu, ezindu, bidegaldu eta itxaropenik gabe bizi direnen alde: Beren oinazeminez Jesukristoren Gurutzean partekide diren guztiak, Kristoren Nekaldian aurki dezatela behar duten bakea eta atsedena. ESKA DIEZAIOGUN JAUNARI.\n4.- Klausurako lekaime pasiotarren alde: Kristorekin bat eginik, ezkutuan daramaten bizierak erakarri ditzala Jaungoikoarengandik aldenduak, eta giza-bihotzak daukan zoriontasun egarria ase dezaken bakarraren bila gogo biziz hasi daitezen. ESKA DIEZAIOGUN JAUNARI.\n5.- Gu guztion alde: Santa Gemaren antzera, Eukaristian ase ditzagula gure maitasun egarriak, Jaunak sendo dezala gure ahultasuna eta gure itxaropena bizkortu. ESKA DIEZAIOGUN JAUNARI.\nOTOITZA: Jauna, Zeuk aukeratu zenuen Santa Gema zure sinestedunen artean, Zureganako biderakusle; entzun ezazu gure otoitza, eta bere erakutsiak lagun diezagula Jesukristo Gurutzekoari jarraitzen, egun baten berarekin batera zure Erreinuko aintza irits ahal dezagun. Jesu Kristo gure Jaunaren bitartez. E./ AMEN.\nJainko Jauna, lagun iezaiguzu, arren,\nZuri eskain eskaintzen,\nSanta Gema Galgani gogoan dugula.\nZu gora zaitzaten, Jauna,\neta, zeruetako Erreinuagatik\nKristori eskainiak izan diren\nsantuak gogoan ditugularik,\nHaiei esker, iristen du gizakiak\nZuregandik hasieran hartu zuen santutasuna,\nHorregatik, aingeru eta santu guztiekin\nZeruko janari honekin indarberriturik, Jauna,\nmunduarentzat hilik eta Kristorentzat bakarrik bizirik irautea irits dezagula,\ngaur Santa Gemaren jaia ospatzeko bildu gaituenok,\nbedeinkatu, zaindu eta bere bakean sendo zaitzatela. E./ Amen.\nbere Ebanjelioaren benetako testigu egin zaitzatela. E./ Amen.\neman diezazuela bere grazia,\nsinesmen eta maitasunezko batasuna\n- Eta Jaungoiko Ahalguztidunaren\nbedeinkapena jetsi dedila zuen gainera. E./ Amen.


Samsung-ek berriro mezuen soinua pertsonalizatzea onartzen du Androidea\nSamsung-ek berriro mezuen soinua pertsonalizatzea baimentzen du\nIgnacio Sala | | Pertsonalizatu Android, Samsung\nNahiz eta Koreako konpainia ez den adibidea Androiden optimizazioari buruz bere terminaletan hitz egiten badugu, aukera ugari eskaintzen dizkigu pertsonalizatu gure terminal. Erabiltzaileek beti nahi duten ezaugarrietako bat da gure terminalak jotzen dituen tonu bakoitza pertsonalizatzea.\nErabiltzaile batzuek erabiltzen zuten ezaugarrietako bat haietako bakoitzaren tonua pertsonalizatzeko gai izatea zen, desagertu zen funtzioa baina SamMobile-n irakur dezakegunez, Mezuen aplikazioaren azken eguneratzearekin eskuragarri egon da.\nAndroid Oreo merkaturatu arte, Android Nougat-ekin edo lehenago terminal bat izanez gero, modu independentean konfiguratu ahal izan ditugu tonuak eta testu mezuak. Ez dakigu zergatik Samsung-ek aukera hau baztertu du Android Oreo merkaturatzean, Galaxy S9 eta Galaxy S9 + izanik aukera hau nola desagertu zen ikusten hasi ginen lehen terminalak.\nEspero bezala, erabiltzaileak aukera honen gabezia konturatu zirenean, Kexaz betetako Samsung foroak erabiltzaileek, horietako 150 orrialde baino gehiago dituzte. Zure terminalak dagoeneko dagokion eguneratzea jaso duen egiaztatzeko, Samsung aplikazioen dendara joan eta Mezuen aplikazioaren bertsioa 4.4.30.5 zenbakia den egiaztatu behar dugu. Hala ez bada, Samsung webgunera ere joan eta aplikazioa zuzenean deskargatu dezakezu.\nKoreako enpresak ez du jakinarazi zein izan zitekeen arazoa edo pertsonalizazio funtzio hori kentzera behartu zuten arazoa, baina zalantzarik gabe Eskertzen da berriro ezarri izana erabiltzaileen eskaera kopuru handiari.\nArtikuluaren bide osoa: Androidea » Android gailuak » Telefono mugikorrak » Samsung » Samsung-ek berriro mezuen soinua pertsonalizatzea baimentzen du\nSamsung Gear S3 hoteleko langileentzako komunikazio gailu ezin hobea da


Egipto Garaia - Wikipedia, entziklopedia askea.\n(«Goi Egipto» orritik birbideratua)\nEgipto Garaia eta bere nomoak\nEgipto Garaia, Egiptoko hegoaldeko zatiaren izena da, Kairotik gertu dagoen Menfisetik lehen urjauzira arte, Asuanen. Izen arabiarra, Sa'id Misr da (صعيد مصر), eta faraoien garaian schmau deitua izan zen, "garagarraren lurra". Niloren deltak, berriz, Egipto Beherea izena du.\nEgiptoko aro aurredinastikoan, bi erresuma independente agertu ziren: Egipto Garaia eta Egipto Beherea. Egipto Garaiko Menes edo Narmer faraoiak batu zituen bere agindupean, Egiptoko aro dinastikoari hasiera emanez.\nEgipto Garaiak, inguru ezin hobea zuen: Niloren uholdeei esker oso emankorra zen lautada bat hartzen zuen, eta janari soberakinak ekoizten zituen. Handik hurbil, basamortuko meatzeetara eta Sinaiko mendietarantz, metal eta harribitxiak lortzeko espedizioak antolatzen ziren oasiak zeuden.\nAberastasun hau dela medio herrialdea merkataritza ibilbideen bidegurutze bihurtu zen: batetik, lurrez Nubiatik hegoaldean eta Itsaso Gorritik ekialdean, Wadi Hammamat izeneko ibilbidea zegoen. Abidosen Palestinatik etorritako ardo anforen aurkikuntzek bermatzen dute orduko merkataritza. Jakina, Nilotik deltarako ibai ibilbidea ere bazegoen. Gobernariek aberastasun hau euren hilobietan islatu zuten, besteak beste.\nEgipto Garaiko lehen gobernariek euren mendekoak eurentzako funtsezkoa zen zerbaitez konbentzitu ahal izan zituzten, alegia, hala ibaiaren goraldien nola Egipto Beherearekin zuten batasunaren arduradunak zirela. Bi gertakariok oso gogoan iraunarazteko, ezinbesteko ikur bilakatu ziren: tronua, koroa bikoitza eta zetruak. Horrezaz gain, jainkoekin identifikatzen ziren: jada garai aurredinastikoetan erregea, Horusekin "homologatua" zegoen, eta hau faraoi bakoitzean berraragitzen zen. Egipto osoan gurtzen zen Horus.\nEgipto Garaiko jainko gorena Seth zen, eta haren ikurra koroa zuria (Hedyet), Nekhbet putre jainkosa eta loto lore zuria; beste ikur garrantzizko bat ihia izan zen, Egipto Behereko sarri erlearekin batera irudikatua, faraoiaren izena zuen kartutxoaren aurrekari gisa.\nKoroa zuria, I. dinastiaren hasieran, Egipto Behereko koroa gorriarekin elkartu zen, Koroa bikoitza sorturik, faraoien ikur nagusia Egipto Garai eta Behereko errege bezala.\nTinitar garaiko ardo anforak. Abidos. Louvre.\nTebaida[aldatu | aldatu iturburu kodea]\nEstrabonek Egipto K. a. 25ean bisitatu zuen. Garai hartan Egipto 37 nomotan banatuta zegoen, 10 Egipto Beherean (Niloren Delta), 17 Egipto Ertainean eta beste 10 Egipto Garaian: Tebaida delakoa. Plinio Zaharra I. mendeko idazlearen arabera, nomoen kopurua 37 eta 47 bitartean aldatu zen.\nEgipto Garaiko hiririk garrantzitsuenak, Armant edo Hermontistik lehen urjauziraino, honako hauek dira:\nOrriaren azken aldaketa: 17 martxoa 2020, 15:13.


Xanistebanetan barraketan entzungo diren kanten zerrenda erabakita | El Diario Vasco\nOiartzunXanistebanetan barraketan entzungo diren kanten zerrenda erabakita\nXanistebanetan barraketan entzungo diren kanten zerrenda erabakita\nGazteek primeran pasatzen dute barrraketan. / GARAÑO\nGazteek erabaki dute aurten zein abesti entzungo diren\nGARAÑOOIARTZUN. Jueves, 26 julio 2018, 07:42\n12 eta 18 urte bitarteko 105 gaztek proposatutako kantekin osatu dute zerrenda eta guztira 200 abestitik gora proposatu dituzte. Parte hartzaile bakoitzak gehienez 10 kanta proposatu ahal izan ditu eta horietako 8 gutxienez euskaraz izan behar zuten. Izan ere, Udalak barraketan euskararen presentzia areagotu nahi du eta kanta zerrenda horretarako bitarteko gisa ikusten du. Orain, Oiartzun Irratiaren laguntzarekin USBa prestatuko dute eta barraketako arduradunei emango diete. Parte hartu dutenen guztien artean barraketako fitxak zozkatuko dira. Zozketa Oiartzun Irratian egingo da, zuzenean, hilaren 26an 12:15ean. Gehien aipatutako kantak hauek izan dira: euskarazkoen artean, Glaukomaren Gure kaiola, Gatibu eta Izaroren Aske maitte, Huntzaren Aldapan gora... Eta gaztelerazkoen artean, berriz, Lo malo, Tu my love, Con tol descaro, La felicidad...\nBihartik hilaren 31a arte, Bidezarra kalea oinezkoentzako izango da eta Xorrolak bere auzoko geltokia aldatuko du. Hain zuzen ere, biribilgunean geratuko da. Autoekin ibili nahi izanez gero, Zirauki kalea erabili beharko dute Ozentzio eta Argiñene kaleko bizilagunek. Bengoetxea plazako garajeetara sartzeko, aldiz, Bidezarran kontrako norabidetik sartu beharko dute. Udal langileek errespetatzeko eskatu dute, auzoa jaietan baitago eta arriskutsua izan daitekeelako.\nAtzo hasi ziren Santiyuk Iturriotzen, jai giro ederrean Eider Irazu Gazte Promesen Espainiako Sprint Txapelketan


25 urte dira abenduaren 6an Euskaldunon Egunkariaren lehen aleak argia ikusi zuela. Herritar askoren izerdi eta ekarpenei esker izan zen. Nola iritsi zen baina jendea ia desagertzear zen ARGIAren bueltan bildu, hura indartu eta urte gutxian euskara hutsezko egunkaria, kale edo bale, egin egingo zuela erabakitzera? Zein suk mugitzen zituen?\n“Ekipo gaztea ginen, gehienek familiarik ez geneukan, beraz, konpromisorik gabe, eta eguna han pasatzen genuen. Donostiako Egia auzoko Kata tabernan gosaldu, bazkaldu eta askotan afaldu egiten genuen”. Pello Zubiriaren hitzak dira. “1980ko hamarkadan ARGIAn metatu genuen ezagutza eta azpiegitura guztia jarri genuen Egunkaria aurrera ateratzeko”. Euskaldunon Egunkariaren sorrera ulertzeko, baina, hamarkada osoan ARGIAn euskal prentsaren motor lana egin zuen nukleoak elkarrekin egindako bidea ezagutu behar da.\nJoxe Mari Ostolaza 1977-78 bueltatik zebilen proiektu barruan, oraindik aldizkariak Zeruko Argia izena zuenean eta kaputxinoen esku zela. Baleren Bakaikoa joan zitzaion bila Ziburura. Enpresa ikuspuntutik oso gaizki zegoen, jasotzen zutenen erdiek ordaintzen baitzuten eta egiturari ezin eutsi. “Hortik bizi ez, baina horretara jarriko zen norbait nahi zuen Balerenek”. Eta Ostolaza jarri egin zen. Kaputxinoek utzi egin nahi zuten, eta berak, beste langile batzuekin batera, erosi.\nJoxemi Zumalabek Egiako fotokonposizio enpresa batean egiten zuen lan. Zeruko Argiak bertan egiten zuen aurreinpresioa. Ostolazak lan bera egitera aldizkarira joateko proposatu zion. Zumalabek baietz, eta 1980ko udazkenean, azkenean, Zeruko Argia-tik ARGIAra Zumalabe eta Ostolaza bakarrik pasatu ziren, gainontzeko lankideek pauso bat atzera emanda. Panorama zaila zuten: 8 milioi pezetako zorrarekin eta nora jo eduki gabe geratu ziren. Inguruko lagunekin zorretan geratuta egin zuten aurrera eta jende berria bilatzen hasi ziren.\n“Basamortua zen. Kiebran ginen, papera erosteko dirua ere agortu zitzaigun. Orduan indar handiz sartu ziren Josu Landa, Pello Zubiria, Iñaki Uria eta Jon Barandiaran gazteak; hala, taldea eginez problemak gaindituz joan ginen, urteetako bidean euskara hutsezko prentsaren aldarrian beti bakardade handia sentituz”.\nARGIAn lan egitea “numantino” gisa deskribatzen du Josu Landak Lorea Agirreren Ipurtargiaren itzal luzea liburuan. “Elkarrekin egoteak, gaupasak egiteak, dirua partekatzeak, ‘nirea den guztia zurea da eta alderantziz’ pentsatzeak, azkenean, oso giro afektibo eta humano aberatsa sortu zuen”. Liburuan jasotzen den datuaren arabera, 1981ean hogeita lau zenbaki baino ez ziren kaleratu. Hala ere, inguruan jendea biltzen hasi ziren: Pablo Sastre, Joseba Alvarez...\nErdarazko prentsak erabateko nagusitasuna zuen orduan ere merkatuan. “Prentsa elebiduna deituan agian orain baino euskara gehiago erabiltzen zen sortu zirenean. Deia eta Egin egin zirenean %10-%20arekin hasi ziren, eta 1980an galdetu izan bagenu ‘2000an zenbat euskara erabiliko da egunkariotan?’, inork ez zukeen esango %30 baino gutxiago izango zela. Alde horretatik egitura euskaldun hutsak sortzearen teoriko onak ziren Josu Landa eta Joxemi Zumalabe, besteren artean. Gu konturatzen ginen arrazoi zutela. Euskaraz funtzionatuko duten egiturak eta elkarlan sareak sortu behar dira”, dio Pello Zubiriak.\n“Beti geure burua defendatzen ibili behar genuen euskara hutsezko astekaria egin nahi genuelako”, dio Zubiriak. “Espainolez egiten baduzu egunkaria eta parte batzuk euskaraz, Iparraldea kondenatzen ari zara; harrigarria da nola ez dagoen debaterik gai honekin. Ezker abertzaleak egunkari bat egin eta Iparraldea horrela kanpoan uztea eskandalua zen guretzat”, dio Ostolazak, gerora aitortuz tentsioak izan dituztela urteetan ezker abertzaleko sektore batzuekin Iparraldeko informazioa jorratzeko moduagatik.\nProzesua bere egin eta enpresak sortu\nARGIAren inguruan enpresa egitura bat eraikitzea izan da filosofia. “Gure jarduera nagusiak ukitzen dituen lanak beste enpresa bihurtzeko, beren buruari eutsiko diotenak eta aldi berean, zentrala den horri babesa emango diotenak”, azaldu du Pello Zubiriak.\n“ARGIAn hasi ginenean, prozesuak 15 egun behar zituen aldizkaria amaitu eta etxeetara heldu bitartean”, oroitzen du Iñaki Uriak. “Fotokonposizioa kanpoan egin beharrean, etxean egiten hasi ginen. Horrekin azkartasuna irabazi genuen eta prozesua ezagutzen joan ginen”.\n“Egunkarian serio pentsatzeko momentua nahiko azkar heldu zen, enpresak finkatuta egon gabe, pausoak ematen gindoazen, horietan ibiliko zen jendea gainean baikenuen”. Juanjo de Marcos Poco eta Simeon Barroso Sime teknikariek balentria handiak egin zituzten. Egin-en ezagutu zituzten eta ARGIAn sistema informatikoa jartzeko erronka beren gain hartu zuten. Makinak konpontzen benetan trebeak ziren, eta ARGIAko belaunaldi berriek askotan entzuten dituzten anekdotak dira Sime eta Pocok erretako ordenagailuko txipak usaimenez eta hauek miazkatuz aurkitzen zituztenekoak.\nMadrilgo egunkari handi batean bazterturik zeuden fotokonposaketarako bi makina erosi eta jokaldi borobila egin zuten. Bietako bat garestiago saldu eta bestea debalde ARGIArako. “Ordurako fotokonposizio potente xamarra genuen, harpidetzen gestioa ere oso ongi informatizatuta, Josu Landak eskuz sartu baitzituen milaka harpidedunen datuak”, oroitzen du.\nHalako operazio gehiagoren eta lan askoren ondoren, urte gutxitan, kiebran zegoen aldizkaria berrindartu zuten eta inguruan enpresak sortu zituzten: Apika informatikan eta Antza diseinu grafikoan.\nARGIAren erredakzioa Donostiako Egia auzoan, Virgen del Carmen kalean. (Arg: ARGIA artxiboa)\nOstolaza zorrotz mintzo da. “Garbi genuen euskarazko prentsa normalizatua egin nahi genuela. Hor bazen ametsa eta talde indartsua egiteko”. Beren bizimoduak ateratzeko, batzuk irakasle edo itzultzaile gisa lan egiten zuten, bestetzuk Eginen kolaboratzen zuten. Teknikoki hedabide handiak baino aurreratuago zeudela ikusten hasi ziren, disketeekin lan egiten hasi zirenean kasu. “Gu askoz pobreagoak ginen, haiek baino askoz gutxiago kobratzen genuen, txabola batekoak ginen ia egoitzak konparatuta; baina oso aurreratuta geunden teknikoki. Horrek kriston bentaja ematen dik”, dio Zubiriak.\n“Egunkari bat egiteko behar zen guztia genuen, eta horrek ekarri gintuen, 1988-89an egitea posible zela ondorioztatzera. Eta horren ostean, 'egin egingo dugu' erabakitzea”, dio Uriak.\n“Josu Landarena benetan nabarmentzekoa da, denbora gutxian ikasi zuen dena: elkarrizketa egin, grabatu, argazkiak atera, berak errebelatu, fotokonposizioa egin behar bazen egin, eta baita inprentan botatzen ere”. Ostolaza ziur da Egunkaria ezinezkoa zela Landa gabe. “Josu ez zen klabea bakarrik izan, ezinbestekoa baizik”.\n“ARGIAn hasi nintzen Antza sortu baino urtebete lehenago, astean bi egunetan joaten nintzen testuak pikatzen laguntzera”. Orduan 26 urte zituen Maite Gil hunkitu egiten da gaiaz hizketan hasi eta berehala. Euskaraz ikasten ari zen eta giro erabat euskaldunarekin topo egitea, hitz egiten hasteko leku bikaina zen. “Oso ongi sentitu nintzen bertan, denok bat ginen, egin behar zena egiten zen eta ikaragarrizko giroa zegoen. Egin zidaten harrera ez dut sekula ahaztuko”.\nEgunkaria egin zitekeen\nLangileak kobratzen hasi ziren, gizarte-segurantza kotizatzen, zor informalak kreditu formal bilakatu zituzten. ARGIAk inguruan 40 bat lagun zituen, Antza eta Apika ere kontatuta. Argia Egunak egiten hasi ziren jendearengana heldu asmoz. 60 eta 100 herri bitartean, egun berean ARGIA sustatzeko mahaiak jartzen ziren, 1987an 300etik gora jartzera iritsiz, euskalgintzako herri mugimendu hainbaten laguntzarekin: AEK, EHE, herrietako elkarte eta talde euskaltzaleak... 1988an euskarazko egunkari baten beharra plazaratzeko baliatu zuten Argia Eguna.\nJoxemi Zumalabe, Iñaki Uria, Inaki Irazabalbeitia tea Joxe Azurmendi euskal prentsaren eguna iragartzen, 1988an. (Arg: ARGIA artxiboa)\n“Inguruko errekurtso guztiak erabiltzeko gaitasun hori zen ARGIA indartsu egiten zuena eta hori da historiatik kanpo geratzen dena beti”, dio Zubiriak.\nXabier Letona unibertsitatean kazetaritza euskaraz ikasi zuten lehen belaunaldietakoa da. ARGIAn kolaboratzen hasi zen 1988 hasieran Laura Mintegi, Pello Urzelai, Antton Azkargorta, Imanol Murua, Luistxo Fernandez, Jon Sarasua, Jesus Artetxe eta besterekin. “Hasieran gu ez ginen gehiegi enteratzen halako proiektu handiez, Bilbon bizi ginen ikasle”. Garai hartan euskalgintzan enfrentamendu handia zela gogoratzen du. Ikastolen publifikazioaren aurreko garaiak dira, autonomiaren hasierako urteak. “Batetik mundu instituzionala zegoen, EAJk indar handia zuena; eta bestetik euskararen herri mugimenduak zeuden, non ezker abertzaleak zuen indarra. Jaurlaritza eta Euskal Kulturaren Batzarra (EKB) zeuden aurrez aurre”.\n1980ko hamarkada osoan zehar errepikatzen zen euskara hutsezko egunkariaren aldarrikapena. Joxemi Zumalabek 1986an proiektu bat idatzi ere egin zuen Jaurlaritzaren deialdi baterako, baina atzera bota zuten Egin eta Deiari euskarazko gehigarri bat jartzeko diru laguntza ematea erabakiz. “Diru laguntzak amaitu zirenean desagertu ziren gehigarriok, guk hor jarraitzen genuen gurean”, oroitzen da Ostolaza. Artikulu, hitzaldi eta mahai-inguruak asko izan ziren, eta horietan eragile zen ARGIA.\nIñaki Uriak gogoratzen du Egunkaria egingo zutela erabakitzea prozesu bat izan zela. “Hamarkada amaierarako ikusi genuen eskean ari ginela baina alperrik zela, aitzakiak jartzen zituztela: ez dagoela irakurlerik, guk badakigunean badaudela; kazetaririk ez dagoela guk badakigunean ongi prestatutako gazteak ateratzen ari direla unibertsitatetik, eta abar luze bat”. Urte haietan euskarazko egunkariaren aldeko diskurtso argumentatua sozializatzen aritu ziren han eta hemen.\nArgia Egunaren ostean, sagardotegian ospatzen.\nEgunkaria Sortzen aldarria\n“ARGIAn ezin genuen bakarrik egin, lagunduko genuen muntatzen, baina hor beste koalizio bat behar zen”, dio Zubiriak. Proiektua ARGIAtik zetorren, baina aurrera ateratzeko bere bidea egin behar zuen. Hori izan zen Egunkaria Sortzen-en filosofia eta administrazio kontseiluan hala islatu zen.\nDiru bilketa erraldoia egin zuten. 50.000 pezetako akzioak saldu zituzten puskaka. 500.000ko akzioak ere saltzen ziren, euskal munduarekin sentsibilitate berezia zuten enpresariak bilatu eta haiengana joanez. Mugimendu handia izan zen herri guztietan. Jendearen erantzunaz galdetuta, Pellok honela borobiltzen du: “Askok lagundu zuten, batzuek beti laguntzen dutelako; beste batzuk ez dute sekula laguntzen”.\nJaurlaritzaren beste egunkaria\n“Ez zen ideia bat, egin behar genuen zerbait baizik”, dio Ostolazak. “Problemak izan ziren Jose Ramon Beloki eta Joseba Arregi buru, Jaurlaritza gu saboteatzen hasi zenean. Jaurlaritzan konturatu ziren serio ari ginela eta Egunkaria egin egingo genuela, eta orduan, beste bat jarri ziguten parean. Diru publikoa zutenez, bezerorik ez zuten behar, ikastolei debalde banatu nahi baitzieten eta horrela abortatu gure proiektua. Proiektua ez zen euskararentzat lortzea erdarek zituzten egiturak, batzuek negozio bat zuten buruan”. Ostolazak bereziki modu mingarrian oroitzen du, Ikastolen Federazioa proiektu horretara joan zela beste batzuekin batera, eta ez zela soilik beste proiektura pasa, baizik eta aurka egin zutela aktiboki bere esanetan. “Beste batzuk ere bai. Bakardadea beti izan dugu lagun, determinazioa ere bai”.\n“Arregik kontrolatzen ez duen ezer ez du onartzen”, idatzi zuen amaitu gabe utzitako artikuluan Joxemi Zumalabek, Lorea Agirrek argitara eman zuenez. Iñaki Uriak honela gogoratzen du: “Gizartean zabaldu zuten egunkari publikoa egingo zutela, eta zenbait sektore dirua jartzeko orduan atzera eginarazi zuen horrek, batez ere, diru gehien izan zezaketen sektoreak. Hortik kalte handia egin ziguten”.\nUriak prentsaurreko bat du gogoan, egoeraren adierazle, Egunkaria jaio bezperetan Jaurlaritzak bere berripapera iragartzeko egin zuena. “Ni joan nintzen, eta ezin nuen sinetsi. Esaten zuten Egunkariarena propaganda kontua zela, ez genuela egingo. Eta guk bi egunera edo atera behar genuen”.\nIñaki Uriak oroitzen du lan eta lan ibili zirela urtetan. “Egunkaria sortu aurreko eta ondorengo urteak oso gogorrak izan ziren, lan handikoak”. 1989 bukaeran hasi ziren bilerak egiten EKBtik deituak, eta ondorengo urtebetean ondorengoak egin zituzten: Durangon bilerak, 1990eko urtarrilean Egunkaria Sortzen-en lehen bilerak, talde eragilea, ekonomi taldea eta kazetaritza taldea sortu proiektua diseinatzeko; udaberrian proiektua onartu eta enpresa sortu, kanpaina antolatu maiatzaren 15etik uztailaren 15era, amaieran Belodromoan 0 zenbakiarekin festa antolatuz; kazetari jendea prestatzeko ikastaroak antolatu Mundaizeko ARGIAko egoitzan, paraleloan Lasarteko egoitza bilatu eta atondu... eta bitartean astekaria aurrera atera. “Imajinatu ze eromena”.\nArgiaren erredakzioa Mundaiz pasealekuan. Bertan trebatu ziren Egunkaria egingo zuten kazetariak.\n0 zenbaki ugariak lokal definitiboa eduki aurretik atera ziren. Antza Donostian zegoen Mundaiz pasealekuan, “karka batean sartuta, bere garaian Tamayo izandako inprentan”, dio Zubiriak. “Ikusi behar litzateke zer zen hori. Egitura eta solairua egurrezkoak zituen pabilioia, 100 urte zituena gutxienez, eta han pilatutako ordenagailuetan jende pila bat atzera aurrera txingurriak bezala lanean. Dena inprenta batek berezkoa duen usainarekin, azpian ARGIAk eta lan komertzialak argitaratzen aritzen baitziren. Hor kriston bibentziak daude”.\n“Gu bertatik bizi ez baginen ere, oso profesionalak ginen. Oso sare indartsua zegoen, eta adibidez, poesia idatzi nahi zutenek, Mikel Antza, Eneko Olasagasti eta hauek Josuren bidez egiten zuten Susan, baina baita lan zikina ere ARGIAn”, dio irribarrez Ostolazak.\n“Euskara zen ardatza, naziogintzan ari ginen ezkerreko ikuspegi eta praktika batekin. Hori zen motorra”, irizten du Ostolazak. “Tamalez ez da hitz egiten enpresa munduan ezkerreko praktikak egiteaz, helburuez eta beste hitz egiten da. Baina helburuek medioetan egon behar dute. Esan ez, egin”, uste du Zubiriak.\nEgunkariaren ekarpenak: naziotasuna, Estilo Liburua\nEgunkariak euskalgintzaren eta herrigintzaren esparruan ekarpen ugari egin zituen. Ondorengo hamaika puntuekin definitu zuten proiektua: euskaltzalea, nazionala, baterakoia, zabala, alderdi politikoetatik independentea, erdarazko medioetatik independentea, ez-instituzionala, erakundeek diruz lagundua, militantea eta berria.\n“Estilo Liburuarekin eguneroko errealitate bihurtu zen nazio ikuspegi berri oso bat. Egun normalak diren Euskal Herri osoko mapak edo zazpi lurraldeetako datuak ematea, baina hori orduan hasi zen. Ordura arte abertzaleenetan ere, munduaren beste ikuskera bat ematen zen, estatuena. Guk Euskal Herria ataletik kanpo, atzerria edo mundua sortu genituen”, dio Iñaki Uriak. Horrekin koherente, Egunkariak bulegoak ireki zituen Baionan eta Iruñean, nahiz eta jakin, inbertsio hori gabe ere ziurrenik atera zitekeela aurrera berripapera. Estrategikoa zen baina.\n“Nola idatzi behar zen: Kanboia, Camboya ala Kanbodia?” –galdetzen du Zubiriak–, intuizioaren arabera idazten zuen bakoitzak. Hor oso lan fina egin zuen askok: Koldo Izagirre, Koro Zumalabe, Malores Etxeberria, Luistxo Fernandez. Gero etorri ziren Huzeiren eta Euskaltzaindiaren arauak”.\nARGIAk eutsiko al zion?\nARGIAren azala Egunkaria sortu eta hurrengo astean.\nOso ahul geratu zen astekaria, berriz ere. “ARGIAko talde horrek daukan guztia jartzen du Egunkaria ateratzera, garantiatzat dauden gure etxeak barne. ARGIA zulora eramateko beldurra bagenuen, baina pribatua zen. Batzuek argi genuen astekariak ere jarraitu behar zuela, ezin zela desagertu. Hizkuntza guztietan dago denetarik, eta gu ez ginen iristen, baina euskarak behar zuela hori buruan genuen”.\n“Gure ezagupide guztia sartu zen hor, gure bezero zerrendak eta genekien guzti-guztia akzionisten bila joateko”, dio Pello Zubiriak. Eta hala, abenduaren 6an Egunkaria atera zen, azalean Durangoko Azoka eta Kuwaiteko gudaren lehen iragarpenak jasoz.\n“Zoramena izan zen, ilusio itzela. Ikusten zen egunkari bat euskaraz izatea izugarria zela”, dio orduan 24 urte zituen Xabier Letonak. “Denboraren perspektibarekin ikusten dut ez ginela ohartzen zer zetorkigun gainera ARGIAn jarraituko genuenoi. Ia langile guztiak Egunkariara pasa ziren egun batetik bestera, eta oso posizio ahulean geratu ginen ARGIAn. Gaztetxoak ginen, kide gutxi... enpresari aurre egin beharra eta periodistikoki geure lekua berriz ere bilatu beharra”. Garbine Ubeda zuzendari, Juan Jose Petrikorena, Iñigo Makazaga, Xabier Letona eta Pablo Sastre geratu ziren talde zaharretik, eta gero, apurka, jende gehiago hasi zen hurbiltzen.\n“Badaukak proiektua ala ez daukak? Proiektua hi-heu bahaiz ni ez mareatu”, haserretzen da Ostolaza atzera begira jarrita. “ARGIAn, inork ez du inoiz bere burua jarri ezeren aurretik. Koadrila oso sendoa osatu genuen. Eta talentu pixka bat ere bagenuen, indarraz gain. Horrek jarraitzen du, ez baita kasualitatea ARGIAn zuek oraindik jarraitzea eta talde hartatik sortu zen Susa argitaletxeak adibidez, oraindik ere hor egotea funtzioa betetzen. Eta guzti hori euro ziztrin bat gabe egin genuen”.\nAntzako diseinatzaile Maite Gilek honela laburbiltzen du Egunkariaren sorrera: “Jendeak lan handia egin zuen; orain bai, ARGIAko espirituarekin atera zen aurrera hori. Hor zegoen ARGIA eta hori ez da ahaztu behar, orain euskarazko egunkari bat dugula besterik gabe esatea erraza baita, baina nor mugitu zen hori aurrera ateratzeko? Josu, Pello, Iñaki, Ostolaza, Zumalabe eta beste. Kriston taldea zen eta bere garaian dena eman zutelako egin zen Egunkaria”.\n“Sasoiko jendea dago, eta desafioari gustuz egiten zaio hortzakada”. Pello Zubiriak ARGIAn, Egunkaria sortu eta hurrengo astean egindako elkarrizketan zioen hori. Lehen zuzendari izendatu zuten, nahiz eta berak askotan nabarmendu berak ez zuela zuzendari izan behar hasiera batean, ez zela agente printzipala izan, askoren artean bat.\nHilabete zailak bizitzea tokatu zitzaion euskarazko berripaperari. Besteren artean, diru-laguntzak ezin lortuan ibili zen Egunkaria, euskararen normalizazioan egiten zuen lana erakundeetatik aintzat hartua izan gabe. Bizkaiko Ahaldun Alberto Praderarekin zita eskatzeko hitz egitea ere lortu ezinean ibilitakoaz oroitzen dira. Beste erreportaje bat merezi lukete Jaurlaritzarekin harreman normalizatua izan eta diru laguntzak lortu arte bizitako urteek. Anekdota moduan oroitzen du Zubiriak, zein gogor hartu zuen Jose Antonio Ardanza lehendakariak Martin Ugalde, hau joan zitzaionean Ajuria-Eneara Egunkaria sortu berria aurkeztera.\nEuskal Herri osoan ibilbide emankorra egin ostean, Euskaldunon Egunkaria 2003. urtean Espainiako Auzitegi Nazionaleko Juan del Olmo epaileak itxiarazi zuen. Atxilotu ugari torturatu egin zituzten. 2010eko epaiak erakutsi zuen itxierak eta atxiloketek inolako oinarririk ez zuela.\nEgunkariaren itxiera salatzeko manifestazio jendetsua egin zen Donostian.\n“Batzuk publikoki esan izan dugu ez dugula onartzen hori itxita egotea. Eraikitzen hainbeste kostatakoa ixten dute, errurik txikiena gabe ateratzen dira gero, eta Egunkaria itxita geratzen da? Oso gogorra da hori, ez da onargarria”.\n“Lezio inportanteena litzateke ezinezkoa zirudiena egin egin zela. Hauek posible zela ikusten zuten eta mentalki oso aurreratuta zihoazen”, laburbiltzen du Xabier Letonak. “Aldarrikatzetik egitera igaro ginen", hori da gakoa Iñaki Uriaren ustez.\n“Egin eta Egunkaria itxi zizkiguten, baina hemen ez da ezer gertatzen. Hori bai, dabilenari bai pasatzen zaio: baina proiektuan hainbeste lan eta arrisku hartu duenak zer egin? Nola konpondu hori? Hala ere, gustura egin genuen egin beharrekoa. Eta damurik ez”, amaitu du Ostolazak. Egun, ARGIAk bizirik jarraitzen duela ikusita, Ostolaza erredakziora bisitan etortzen denean ozen “¡Qué hermosura!” esaka sartzen da beti.\nKanal hauetan artxibatua: Euskalgintza | ARGIA | Euskaldunon Egunkaria


Badok | Testura, Ander Mujika eta Buff anaien proiektu berria\n“Isilpean baina ez sekretuan” izan dute orain arte, baina publiko egin dute jada. Testura izeneko proiektu berria sortu dute Ander Mujikak (Napoka Iria, Anari), Felix eta Johannes Buff anaiek (Willis Drummond) eta Maialen Belaustegi Lapeyra artista eta bideo-jockeyak (Dodoma), eta laster argitaratuko dute lehen diskoa, Forbidden Colours zigiluaren eskutik. Oraingoz Belaustegik berak egindako azala baino ez dute zabaldu.\nTestuaren lehen diskoaren azala.\nTesturaren ildo musikalaz ez dute ezer aurreratu, baina sare sozialetan zabaldutako argazkien arabera, teklatuetan eta elektronikan oinarritutako proiektua izango da.\nAzpeitiko Dinamoa Sormen Gunean ari da taldea zuzenekoak prestatzen.\nTaldea zuzenekoak prestatzen hasi da Azpeitiko Dinamoa Sormen Gunean eta bertan eskainiko du aurkezpen kontzertuetako lehenengoa, martxoaren 26an. Ondoren, martxoaren 29an, Miarritzeko Pioche aretoan joko du —IIVII taldearekin— eta apirilaren 23an Berrizko kultur etxean.\nETIKETAK:Ander MujikaDinamoaFelix BuffJohannes BuffMaialen BelaustegiNapoka IriaTesturaWillis Drummond


"Alderik onena" - - Goiena.eus\nMikel Irizar 2013-05-14 02:00\nDuela lau aste idatzi nuen zaborren kontuan alderdien arteko lehia ateratzen ari zela...\n... gizartearen alderik txarrena. Ordutik honako tarte laburrean, gertakariak pilatu dira gai honen inguruan, eta egoera iraultzen hasi da. Eta Elgeta herri debagoiendarrak zerikusi handia izan du ziaboga horretan.\nEz zaizkit xehetasunak axola. Zaborraren gaineko eztabaida zakartu eta gaiztotu zenean, uko egin nion batzuen eta besteen tartean sartzeari, argudioak ez zirelako argudio baizik eta harrika jaurtitzeko dogmak. Argi daukat zein den oinarrizko planteamendua: ahalik eta zabor gutxien sortzea, eta hori lortzearen ardura denok partekatzea. Hortik aurrera, iruditzen zait kontu teknikoa dela moduak proposatzea, eta bizikidetza kontua dela soluziorik egokiena aukeratzea, malgutasunez eta adostasunez.\nHain zuzen, bizikidetzaren ikuspegitik goretsi nahi dut Elgetako akordioa. Xehetasunen gainetik, inporta zait alderdi guztien arteko akordioa, adostasuna lantzeko gaitasuna. Ze badakit kosta egin dela, eta horrek lortutakoaren meritua areagotzen du. Beste hainbat herritan ez bezala, Elgetako gainean gizartearen alderik onena azaleratu da.


Zalaparta hasi baino ez da egin - Mundua - Berria\nZalaparta hasi baino ez da egin\nEuropako Batasuneko agintariak bete-betean sartu dira Greziako hauteskundeen kanpainan, Syrizak irabaziz gero herrialde horrek euroa uzteko aukera aipatu baitu Alemaniako astekari batek\nAlexis Tsipras Syriza koalizioaren lehen ministro izateko hautagaia, asteburuan Atenasen egindako ekitaldi batean. ORESTIS PANAGIOTOU / EFE\nNazioartean inoiz baino arreta handiagoa izanen dute Greziako hauteskundeek. Syriza ezkerreko koalizioak irabaziz gero, lurrikara baten beldur da EB Europako Batasuna. Der Spiegel astekariak Alemaniako Gobernuaren izenean asteburuan argitaratutako adierazpenek sortutako zurrunbiloaren ondoren —Greziak euroa utz lezakeela zioten—, Europako Batzordeak ere hitza hartu du. «Grezia euroan egoteko erabakia ezin da aldatu», adierazi du Annika Breidhart bozeramaileak. Euroak dolarrarekiko atzo izandako jaitsiera ere eztabaida horri egotzi diote finantza adituek. Hemeretzi egun falta dira hauteskundeetarako. Zalaparta hasi baino ez da egin, eta, Syrizak irabaziz gero, luzaroan jarraituko du.\nGreziaren zorra berregituratzeko asmoa dauka Syrizak, eta Europako Batzordeak, Europako Banku Zentralak eta Nazioarteko Diru Funtsak osatutako troikarekin berriz negoziatu nahi du, Greziako herritarrak pobretu dituzten neurritasun politikak bertan behera uzteko. Horrek urduri paratu du bereziki Alemania, nagusiki hango bankuak baitira Greziako zorraren hartzekodunak. Der Spiegel-en arabera, Angela Merkel Alemaniako kantzilerrarentzat eta Wolfgang Schaeuble Finantza ministroarentzat Greziak euroa uztea «saihetsezina» izanen da hauteskundeak Syrizak irabaziz gero. Astekariaren arabera, Alemaniak ez luke onartuko Greziaren zorra berriz negoziatzea, uste baitu gaur egun Greziak euroa uzteak ez lukeela lurrikararik sortuko eurogunean. Der Spiegel-ek dioenez, EBk jada baditu behar bertze mekanismo Grezian gerta litekeena antzeko egoeran dauden bertze herrialdeetan gerta ez dadin.\nGobernuko iturri anonimoak aipatu ditu Der Spiegel-ek. Berria argitaratu eta biharamunean, Steffan Seibert Alemaniako Gobernuko bozeramaileak ez du argibiderik eman nahi izan. «Helburua eurogunea egonkortzea da, bere kide guztiekin, Grezia barne. Argi mintzatu izana espero dut». Syrizak kritika gogorrak egin dizkio Berlini, hauteskunde kanpainan esku hartu nahian ari delakoan ezkerreko koalizioak irabaz ez dezan. «Ez dugu kanpainari buruz, ezta emaitzei buruz mintzatzeko asmorik», azaldu du Seibertek. «Europa demokraziarako gune bat da. Greziar hautesleen erabaki burujabea errespetatzen dugu».\nSigmar Gabriel gobernukidea, ordea, ez da hain hotz mintzatu. «Euroguneak ez du xantaiarik onartzen. Espero dut Greziak EBrekin egindako akordioak errespetatzea, gobernuan edozein egonda ere». Kantzilerrordea eta Ekonomia ministroa da Gabriel, eta, horrez gain, SPD Alderdi Sozialdemokratako burua. SPDk iraganean adierazpenak egin izan ditu Greziarekiko jarrera gogorra aldatzeko beharraz; Syrizaren balizko garaipenaren aitzinean, ordea, bere mezua bat doa erabat gobernuko kidearekin, Merkelen CDU Batasun Kristau-Demokratarekin.\nAlemaniaz gain, EBren bertze zutabe nagusia ere, Frantzia, sartu da Greziako hauteskunde kanpainan. «Greziarrak libre dira beren etorkizuna hautatzeko, baina konpromiso batzuk hartuta daude, eta hori nahi eta nahi ez bete behar da», adierazi du François Hollande presidenteak. Haren iritziz, eurogunean mantentzeko erabakia soilik Greziari dagokio. Hollandek jakinarazi du igandean elkartuko dela Merkelekin «Europaren etorkizunaz» eztabaidatzeko. Hollanderen ustez, Syriza, Espainiako Podemos eta halako alderdien indartzea bi herrialde horiek «ordaindu duten prezio altuaren ondorio da». Hollandek dio berak ez duela nahi Europa «neurritasunarekin» identifikatzea, baina uste du alderdi horiei «erran egin behar» zaiela «Europa arauak eta diziplina» dela.\nHain zuzen, Espainiako Podemos alderdiko buruak EBko agintariei egotzi die Syrizarekin «apokaliptiko» jokatzea. «Ez da alemaniarrik etorriko, ez inbertsio funtsik, ez atzerriko bankurik espainiarrei, greziarrei, portugesei edo irlandarrei erratera zer bozkatu behar duten», adierazi du Pablo Iglesiasek.\nEuroa eta burtsak, beheiti\nGreziak euroa uzteko aukera aipatzeak beldurra eragin zuen atzo finantzetan. Euroa 2006ko gutxieneko mailara jaitsi zen (1,186 dolar), eta euroguneko burtsa nagusiek galerak jasan zituzten: %4,92 Milanek, %3,45 Madrilek, %3,31 Parisek, %2,99 Frankfurtek, eta, handiena, Atenasek berak, %5,63koa.